qundao/data-zh-poetry huggingface dataset:
遊文水壽寧院
作者：呂陶
朝代：宋

重巖一水源何長，下浸十頃同江鄉。
環堤數里植垂柳，緣陰交蓋西風凉。
危橋迤邐渡前岸，古寺直枕山之岡。
門闌閟邃戶庭闊，金碧間鬬皆煌煌。
并人事佛素已謹，挾以富力尤輝光。
三朝宸札舊所賜，奎文寶蹟人間藏。
有如方嶽處厚地，鎮壓萬衆傳無疆。
西園嘉卉不知數，春暉盡許開琳琅。
東偏小池亦足愛，秋色未老芙蕖香。
寺旁有曰武陵者，高碑大字言其詳。
武周一旦改唐祚，天傾地轉無乾綱。
睿皇書碑李嶠記，常時氣燄安可量。
神功距此四百載，孤墳雖在郊原荒。
年年秋潦過墳側，枯盡白草空斜陽。
且憐景物爲一飲，誰暇對酒論興亡。
過劍關
作者：呂陶
朝代：宋

一别京華十七年，野情長是戀家山。
謀身太拙真堪笑，頭白重來度劍關。
過合江望安樂觀
作者：呂陶
朝代：宋

四十年前曾作詩，爲題山觀有髙碑。
宦遊奔走過此地，情思光陰非昔時。
北望數峰殊隱隱，南飛一舸尚遲遲。
仙家跬步未能到，深愧勞生籠與池。
過天彭懷昔遊三首·其一
作者：呂陶
朝代：宋

西湖風物似當時，惟有流光去莫追。
十四年前植修竹，茂陰如識繞方池。
過天彭懷昔遊三首·其三
作者：呂陶
朝代：宋

曾向髙樓賦晚晴，每看魚鳥樂長生。
下樓還是紅塵道，不信機心勝野情。
過天彭懷昔遊三首·其二
作者：呂陶
朝代：宋

昔向朝亭種牡丹，花開酒熟不勝歡。
霧中雙眼猶能看，更約春深欲倚欄。
過張彥輔所居二首·其一
作者：呂陶
朝代：宋

城裏塵埃空自忙，暫來城外覺清涼。
臨池静坐有餘味，雨後荷花無限香。
過張彥輔所居二首·其二
作者：呂陶
朝代：宋

秀野垂楊數里青，夕陽猶占一峰晴。
病來兩耳如聾者，聞得巖泉㶁㶁聲。
過羅氏圜亭
作者：呂陶
朝代：宋

官暇無多事，春深偶一來。
溪隨芳榭轉，門入翠嵐開。
有得供吟筆，將閒付酒盃。
暫遊殊草草，空趁夕陽迴。
過肅寧城
作者：呂陶
朝代：宋

百里郊原極目平，未寒林葉尚餘青。
前村一穗濃煙起，知是逡巡到肅寧。
過金堂偶記舊詩因贈宇文縣宰
作者：呂陶
朝代：宋

嘗聞縣古槐根出，最愛官清馬骨髙。
前輩有詩談事實，今辰此景入風騷。
飛雲幾處籠山頂，密雨連宵發土膏。
公事稀疏吏歸去，不妨歡侍對春醪。
道州何道士相會於途次匆匆告歸余亦北還作詩致遠别之意
作者：呂陶
朝代：宋

九疑山色望中青，似與湘江展翠屏。
終日掩關澄俗慮，有時開卷讀仙經。
談端往往該窮達，酒興悠悠混醉醒。
南去北歸皆惜别，更嗟衰鬢尚飄萍。
道祖示及遠祖刻像及唱和佳什次韻
作者：呂陶
朝代：宋

山深縣古蜀江濱，往哲聲華尚未湮。
物外低昂應絕品，榜間廋硬亦通神。
名稱三鳯古爲瑞，書倣二家今有人。
首唱繼酬皆盛事，通泉從此識陽春。
道祖訪趙太賓舊居惜其荒毁慨然賦詩有懷賢念往之深意次韻
作者：呂陶
朝代：宋

經濟書成秘府收，依然蓬蓽在巖丘。
淒凉往事慵開卷，想像髙風合倚樓。
山色無言終日見，泉聲有恨爲誰留。
懷賢訪古閒中味，宜與詩人作勝遊。
遣興
作者：呂陶
朝代：宋

毎嗟無計遠紅塵，願讀仙書學養真。
收得寸心清似水，放教雙鬢白於銀。
功名見誤回頭晚，風物相驚滿眼新。
一卷黄庭有深趣，誦持聊以愛吾身。
郊祀禮成詩
作者：呂陶
朝代：宋

皇極恢臨照，嘉時屬盛隆。
八年登至治，大祀答圓穹。
並報知坤道，推尊見祖功。
先期齊廣殿，將旦謁真宫。
杲日迎鑾皎，祥雲遶蓋紅。
衣冠開秘寢，幢節下層空。
東嚮經途近，前贍太室崇。
過門遵往德，降輅屈清躬。
八聖威神在，三牲薦品豐。
奉璋人左右，進俎序西東。
上意精純至，英靈顧享同。
念深堯八彩，感切舜重瞳。
地勝龍灣闊，塵清輦路通。
綵城齊北闕，天仗轉南風。
旂動三辰麗，兵嚴萬衞雄。
國容殊肅穆，丘勢自穹窿。
虛次移銅漏，升壇儼玉珫。
禮惟三獻具，樂以六成終。
燔燎交神聽，髙明鑒睿衷。
岡陵均委積，箕翼等光融。
海沸歡聲振，天旋瑞氣充。
呼嵩喧宇宙，迎仗抃華戎。
盛典千春備，洪恩庶彚蒙。
山河皆户牖，寰海一帡幪。
獨運陶鈞術，齊驅造化工。
令行雷洊震，澤及雨其濛。
苛密寛三面，幽潛達四聰。
華心歸茂草，蟄户啟昆蟲。
六合澄清外，羣生富壽中。
願賡成命頌，垂裕播無窮。
郡齋春暮
作者：呂陶
朝代：宋

自覺勞生萬事非，宦心從此更遲遲。
凄凉好飲悲春酒，閒暇猶吟送老詩。
軒冕去來皆外物，雲山早晚是歸期。
懷民報國終無術，空負慚顔對一麾。
重陽登城
作者：呂陶
朝代：宋

上得層城暫倚欄，況逢佳節萬愁寛。
山青水綠等閒好，酒白花黄隨分歡。
一月放懷能幾許，九秋生感又多端。
龍山勝事今何在，空使騷人賦蕙蘭。
金州值雪留一日詰旦遂晴乃西
作者：呂陶
朝代：宋

山下孤城倍寂寥，行人無意暫停鑣。
千林萬壑瓊瑰滿，賴有晴曦半日消。
金竹
作者：呂陶
朝代：宋

修竹已可愛，況復如黄金。
天地與正色，雪霜堅此心。
雲芝生有節，栗玉種成林。
回首渭川遠，山間饒翠陰。
錢徽
作者：呂陶
朝代：宋

封疆萬里等閒開，一日千金不吝財。
持語無名求貢者，何須更入右銀臺。
鍾陽道中和酬輔元
作者：呂陶
朝代：宋

忽捧瓊瑰俗眼驚，荷君深照舊交情。
歸心自喜雙親壽，拙計難酬厚禄榮。
十舍路岐平野闊，幾重村落霽烟生。
羈遊毎憶家山樂，況是花時到錦城。
長江道中
作者：呂陶
朝代：宋

春晝長江道，行人倦阻長。
山花雜紅白，壠麥半青黄。
灘外郵亭出，松間縣舍藏。
簿書聊寓目，回轡已斜陽。
陽城
作者：呂陶
朝代：宋

終日銜盃酒是家，十年全不話忠邪。
一朝便伏延英閣，餘力猶能壞白麻。
雄州村落
作者：呂陶
朝代：宋

家家桑棗盡成林，場圃充盈院落深。
九十餘年事耕鑿，不知金革到如今。
雜詩
作者：呂陶
朝代：宋

夕陰斂層空，素月出西海。
寥寥俯仰間，杳不見纖靄。
清光信可掬，璀璨掌握內。
虛庭縱遠目，中夜如有待。
念我金石交，輕别己十載。
德音響球琳，道味芬蘭茝。
悠然阻聲容，況復接言誨。
幽懷願一寫，四顧多泛愛。
迴頭自珍惜，欲顯不如晦。
賴此秋蟾魄，千里共光彩。
思賢搖去意，對景慕良會。
此夕雖圓明，清賞君何在。
雪
作者：呂陶
朝代：宋

白金鋪野玉堆簷，獨上危亭喜再瞻。
多積豈能填澗底，已髙猶未累山尖。
碎聲著物飄來急，寒色侵人霽後添。
時節霏霏未還役，賊平消息願重占。
雪意
作者：呂陶
朝代：宋

凄風向晚來何頻，潛與嘉雪爲塗津。
重雲固結慘不動，六幕莾蕩空無塵。
信哉北帝舉冬令，肅清萬類猶時巡。
人思沾被率土濱，有若渴者欲飲醇。
儻施餘潤及芽蘖，寸草亦望繁如茵。
嘗聞洛陽縱高臥，抑有郢客歌陽春。
何如酒陣與之敵，却退寒色其威振。
天心安肯靳一灑，化力自可周羣倫。
黎明忽見已盈尺，良瑞豈止山溢銀。
預知豊年此足賀，十空九室皆斯民。
雲頂寺
作者：呂陶
朝代：宋

秀巘層層一徑通，秋來更植萬株松。
閒中日永宜禪性，望處雲平見物容。
半夜起風喧地籟，何年說佛響天鐘。
塵埃滿馬遊從隔，寄恨煙蘿第幾重。
雲頂寺蹙雲軒
作者：呂陶
朝代：宋

寺枕山巔擁翠峰，幽棲更與白雲通。
半空欄檻千尋外，兩蜀風煙一望中。
晨霽最宜天浩蕩，夕陰先覺雨冥濛。
頃年曾坐盤陀石，不到軒前目未窮。
雲頂山
作者：呂陶
朝代：宋

崎嶇上層山，十里到巍頂。
天形露空闊，物態蓄深靜。
羣峰峙其旁，儼若挈裘領。
廣野闢於下，誰爲畫廬井。
殿閣聳盛觀，松檜富清景。
蕭然古佛界，邈矣真仙境。
枯株吐芽蘖，晴雲發祥慶。
盡手矜妙逸，詩毫事奔騁。
乘高縱閒目，幽意適遐迴。
班班見彷彿，歷歷可窮省。
茲山介兩蜀，鎮壓猶巨屏。
南連三峨巔，北距雙劍嶺。
東西數萬里，高下幾千頃。
地産號充盈，天時與康靖。
民間豐歲樂，事外化日永。
攬轡一登臨，茲焉聊賦詠。
雲頂山次韻
作者：呂陶
朝代：宋

地峻山形壯，周遭盡勝遊。
抱巖如拱手，轉嶺似回頭。
老木凌空迥，濃雲覆石幽。
朝陽千里快，暮雨數峰愁。
澗底猿隨鹿，松顛鶴勝鷗。
香花開靜宇，煙火認他州。
寶翰中朝錫，神燈半夜留。
勢容逋客戀，景許化工偷。
雪色連年貯，嵐光幾院收。
仙葩多躑躅，野果號獼猴。
法印傳無礙，禪機問即酬。
叢林分徑路，蓮社得朋儔。
眼遠層霄闊，心澄外物浮。
登臨豁塵抱，今古信悠悠。
青蠅
作者：呂陶
朝代：宋

去年十月青蠅藏，不見一點臨盤觴。
高堂小會頗清潔，肴有餘味酒有香。
今年四月青蠅出，競逐腥羶誇羽翼。
纔能擾擾上罇俎，又欲營營污圭璧。
四月盛陽群物秀，十月積陰寒氣候。
天時于爾本無私，爾自知時能避就。
畏途榮悴如寒暄，流俗早夜趨貴權。
一朝勢去即消散，可與青蠅同日言。
韓子定嘉雪應祈二首·其一
作者：呂陶
朝代：宋

晉地素瘠埆，所憂冬氣差。
明神享其誠，瑞霰飄爲花。
輕絲瞥已没，散漫撲水涯。
大片殊易積，彷彿填丘窊。
饑鷹健欲擊，伏虎凍不拏。
北響少鳴鴈，南飛絕驚鴉。
肅然天地中，靡聞一聲譁。
樓觀動曉色，江湖壓晴沙。
度曲宜鼓琴，卷葉難吹笳。
顧此勤斂俗，趨時務耕畬。
三冬苟失望，二麥將不芽。
造化善從欲，沾滋罔遺遐。
須爲盈尺喜，勿興祁寒嗟。
清威儼開府，和氣方當衙。
餘潤匝千里，歡聲同一家。
天人報應間，其速如馳車。
我公心在民，致禱誠乃加。
康衢有歌詠，繼者慚餘哇。
韓子定嘉雪應祈二首·其二
作者：呂陶
朝代：宋

天道孰云遠，未嘗毫釐差。
鑒此金石心，報之瓊瑰花。
旱氛滌已去，豐歲來何涯。
高能累岌業，卑亦蒙汙窊。
密布氣晃蕩，急飄勢奔拏。
掘地得寶馬，集庭瞻白鴉。
歲功助發洩，民口騰讙譁。
髙原有瑤塵，絕漠無黄沙。
山夫喜執來，戍卒愁聞笳。
鐵甲彼固凝，石田吾將畬。
雰雰既霑足，陳根其動芽。
霏霏幸還反，歸路曾忘遐。
待詔一何寒，映書誰肯嗟。
鳴弓壯暮獵，凍鼓咽朝衙。
羡君詩筆雄，退之昔名家。
染翰動成集，卷軸可載車。
矧此古琴操，應和無以加。
雅鄭本末殊，中正蒙多哇。
題信相院林亭
作者：呂陶
朝代：宋

深靜禪門秋復春，不知門外是紅塵。
滿庭修竹有君子，終日好風如故人。
曲徑最宜巢翠羽，澄潭猶足養纖鱗。
年年寓泊知閒味，毎謝林泉作四鄰。
題友人西行雜詩
作者：呂陶
朝代：宋

一官一集古稱賢，未似西征五十篇。
雅頌純音流管磬，風騷餘味到林泉。
光生曉岫刊岷石，價踴春溪費錦牋。
愧幸師門舊林教，得爲家寶子孫傳。
題府廨清素軒
作者：呂陶
朝代：宋

蘭麝香濃玉少塵，開軒相對似交親。
臘寒庭院春将近，晚吹簾櫳月又新。
憑檻雅宜題雪女，銜盃俱是咏花人。
碧瓜故事標圖記，從此嘉名亦等倫。
題致仕袁成均燕申亭
作者：呂陶
朝代：宋

掛冠歸後愛林泉，擇地爲亭欲看山。
清畫絕無塵坌到，白雲常與性情閒。
詩書教子雍容外，琴酒娛賓笑傲間。
堂構不隳門有慶，綵衣終約錦衣還。
麋棗道中
作者：呂陶
朝代：宋

藩政雍容慮在民，暫行千騎按江津。
寒侵客袂逢輕雨，翠拂林梢覺淺春。
極望風光迷綠野，縱吟懷抱脱紅塵。
願公改作劉公堰，留得嘉名諭蜀人。
与一二亲旧小饮有怀日新次其所寄诗韵寄之
作者：周孚
朝代：宋
体裁：古风

寒衣袭夏絺，夕饭荐秋菊。吾家邑中黔，标致颇投俗。挽渠万牛难，得子一夔足。向来山林盟，相信不待卜。那知语离处，老树已重绿。匆匆一樽酒，鸡黍招近属。杯行子何在，小雨暗崖谷。富贵朝露晞，岁月流电速。怀哉十日饮，伤此千里目。徘徊黄金花，采采不盈掬。
与游子卿别久矣比闻其调官端州有怀其人二首
作者：周孚
朝代：宋

三吴望百越，霜鹘亦逡巡。叠叠山愁客，涔涔瘴迫人。老慵吾自厌，声闻子当频。莫作飘流想，寒梅不负春。子宦高要去，扁舟早晚回。曾逢归雁否，几见堕鸢来。老去腰犹折，谁能毂少推。他年相遇处，吾马亦虺隤。
与游子卿别久矣比闻其调官端州有怀其人二首·其一
作者：周孚
朝代：宋

三吴望百越，霜鹘亦逡巡。
迭迭山愁客，涔涔瘴迫人。
老慵吾自厌，声闻子当频。
莫作飘流想，寒梅不负春。
与游子卿别久矣比闻其调官端州有怀其人二首·其二
作者：周孚
朝代：宋
体裁：五言律诗

子宦高要去，扁舟早晚回。曾逢归雁否，几见堕鸢来。老去腰犹折，谁能毂少推。他年相遇处，吾马亦虺隤。
与王南仲李清宇夜坐十二月八日大雨
作者：周孚
朝代：宋
体裁：五言律诗

急景不可驻，十年无好怀。飘流还此日，团聚且吾侪。短日衣衫尽，寒云雨雪偕。昏灯照清夜，安得酒如淮。
与高伯庸同游王氏坟庵归而闾丘仲时诗至因次韵贻显庵主以纪一时事二首·其一
作者：周孚
朝代：宋

寂寞城西寺，重来已素秋。
未霜芳草合，欲雨暮云稠。
浊酒羸方戒，新诗困復休。
翩然会心处，烟径有归牛。
与高伯庸同游王氏坟庵归而闾丘仲时诗至因次韵贻显庵主以纪一时事二首·其二
作者：周孚
朝代：宋

法水堪湔垢，僧炉自淬尘。
饭炊云子熟，茶泛乳花匀。
草草情何厚，怱怱迹易陈。
他年辋川上，为画两纶巾。
丙戌重五后一日予与同舟三人游虎丘庚寅岁予亦以是日至枫桥望虎丘塔迫日莫叹息而去
作者：周孚
朝代：宋

百丈寒岩塔，孤篷倦客船。来迎十里外，相识五年前。天迥方斜日，林深忽暝烟。平生戒三宿，为汝复凄然。
丙戌重五后一日予与同舟三人游虎丘庚寅岁予亦以是日至枫桥望虎丘塔迫日莫叹息而去
作者：周孚
朝代：宋

百丈寒岩塔，孤篷倦客船。
来迎十里外，相识五年前。
天迥方斜日，林深忽暝烟。
平生戒三宿，为汝復凄然。
丙戌重五後一日予與同舟三人游虎丘庚寅歲予亦以是日至楓橋望虎丘塔迫日莫歎息而去
作者：周孚
朝代：宋

百丈寒巖塔，孤篷倦客船。
來迎十里外，相識五年前。
天迥方斜日，林深忽暝烟。
平生戒三宿，爲汝復淒然。
九日風雨謾興
作者：周孚
朝代：宋

嘗聞老潘句，今日復題詩。
積潦朝猶淺，歸雲曉更遲。
斷無桃葉唱，數負菊花期。
日莫還孤坐，寒燈頗見知。
九日风雨谩兴
作者：周孚
朝代：宋

尝闻老潘句，今日复题诗。积潦朝犹浅，归云晓更迟。断无桃叶唱，数负菊花期。日莫还孤坐，寒灯颇见知。
九日风雨谩兴
作者：周孚
朝代：宋

尝闻老潘句，今日復题诗。
积潦朝犹浅，归云晓更迟。
断无桃叶唱，数负菊花期。
日莫还孤坐，寒灯颇见知。
书日新烟江秋晚图后
作者：周孚
朝代：宋
体裁：七言绝句

莫年何处是菟裘，逆帽黄尘子更愁。开卷只今先有谶，晚烟寒苇两沙鸥。
书王伟诗卷六言二首
作者：周孚
朝代：宋

玩世子方穷巷，怀人渠已荒丘。文举旧陪何尹，退之今信宣州。政自磊磊落落，不须草草匆匆。尝兴怀后山老，肯著眼豫章公。
书王伟诗卷六言二首·其一
作者：周孚
朝代：宋
体裁：六言诗

玩世子方穷巷，怀人渠已荒丘。文举旧陪何尹，退之今信宣州。
书王伟诗卷六言二首·其二
作者：周孚
朝代：宋

政自磊磊落落，不须草草匆匆。尝兴怀后山老，肯著眼豫章公。
书王伟诗卷六言二首·其二
作者：周孚
朝代：宋

政自磊磊落落，不须草草怱怱。
尝兴怀后山老，肯着眼豫章公。
二月即事
作者：周孚
朝代：宋
体裁：五言律诗

穷阎无邸报，病耳信涂传。黄鹄来严道，朱罴化羽渊。秋云那蔽日，夏潦漫稽天。叹息韦刘辈，牵连亦外迁。
二月即事
作者：周孚
朝代：宋

窮閻無邸報，病耳信塗傳。
黄鵠來嚴道，朱羆化羽淵。
秋雲那蔽日，夏潦漫稽天。
歎息韋劉輩，牽連亦外遷。
亡友高伯庸滑稽玩世屡与人忤而见余则加敬人共怪之亡八年矣今庆臣风度大略相似而所忤所敬又极同也感叹之余次庆臣韵赠庆臣
作者：周孚
朝代：宋

鬰鬰东冈柏自青，惜无大药驻颓龄。
忽惊优孟重来楚，但怪苏耽却姓丁。
千里自来须骥騄，两豪于子信螟蛉。
隙驹岁月那容玩，老语从今便当铭。
亡友高伯庸滑稽玩世屡与人忤而见余则加敬人共怪之亡八年矣今庆臣风度大略相似而所忤所敬又极同也感叹之馀次庆臣韵赠庆臣
作者：周孚
朝代：宋

郁郁东冈柏自青，惜无大药驻颓龄。忽惊优孟重来楚，但怪苏耽却姓丁。千里自来须骥騄，两豪于子信螟蛉。隙驹岁月那容玩，老语从今便当铭。
亡友高伯庸滑稽玩世屢與人忤而見余則加敬人共怪之亡八年矣今慶臣風度大略相似而所忤所敬又極同也感歎之餘次慶臣韻贈慶臣
作者：周孚
朝代：宋

鬰鬰東岡柏自青，惜無大藥駐頹齡。
忽驚優孟重來楚，但怪蘇耽却姓丁。
千里自來須驥騄，兩豪於子信螟蛉。
隙駒歲月那容玩，老語從今便當銘。
今秋麥大熟北客所願也戲作詩寄王季裴
作者：周孚
朝代：宋

覆塊初驚綠未蘇，轉頭飛雪上齋盂。
腥鹹此際寧愁子，餠拓今年不負吾。
蜀豉加鹽還記否，湘蒿薦筯有詩無。
爲君一洗南烹惡，從此儒仙莫怨臞。
今秋麦大熟北客所愿也戏作诗寄王季裴
作者：周孚
朝代：宋

覆块初惊绿未苏，转头飞雪上斋盂。
腥咸此际宁愁子，餠拓今年不负吾。
蜀豉加盐还记否，湘蒿荐筯有诗无。
为君一洗南烹恶，从此儒仙莫怨臞。
今秋麦大熟北客所愿也戏作诗寄王季裴
作者：周孚
朝代：宋

覆块初惊绿未苏，转头飞雪上斋盂。腥咸此际宁愁子，饼拓今年不负吾。蜀豉加盐还记否，湘蒿荐箸有诗无。为君一洗南烹恶，从此儒仙莫怨臞。
代人作孙尚书挽词二首
作者：周孚
朝代：宋

耆德今无几，公谁敢比肩。甘泉方旧籍，京兆遽新阡。清议今何负，遗书竟莫传。单杯无自奠，老泪倍潸然。平生玩鸥老，韩孟复相逢。暮齿俱三虎，中途止一龙。公今还此逝，吾老欲谁从。它日延陵剑，犹堪挂墓松。
代人作孙尚书挽词二首·其一
作者：周孚
朝代：宋
体裁：五言律诗

耆德今无几，公谁敢比肩。甘泉方旧籍，京兆遽新阡。清议今何负，遗书竟莫传。单杯无自奠，老泪倍潸然。
代人作孙尚书挽词二首·其二
作者：周孚
朝代：宋

平生玩鸥老，韩孟复相逢。暮齿俱三虎，中途止一龙。公今还此逝，吾老欲谁从。它日延陵剑，犹堪挂墓松。
代人作孙尚书挽词二首·其二
作者：周孚
朝代：宋

平生玩鸥老，韩孟復相逢。
暮齿俱三虎，中途止一龙。
公今还此逝，吾老欲谁从。
它日延陵剑，犹堪挂墓松。
代人作孫尚書挽詞二首·其一
作者：周孚
朝代：宋

耆德今無幾，公誰敢比肩。
甘泉方舊籍，京兆遽新阡。
清議今何負，遺書竟莫傳。
單杯無自奠，老淚倍潸然。
代人作孫尚書挽詞二首·其二
作者：周孚
朝代：宋

平生玩鷗老，韓孟復相逢。
暮齒俱三虎，中途止一龍。
公今還此逝，吾老欲誰從。
它日延陵劍，猶堪挂墓松。
代人张抚干母挽辞
作者：周孚
朝代：宋

自愧升堂旧，乡闾复外姻。那知伏枕日，正值辍舂辰。帉帨方长夜，蘋蘩忍独春。谁传绛帐学，季子本天麟。
代人张抚干母挽辞
作者：周孚
朝代：宋

自愧升堂旧，乡闾復外姻。
那知伏枕日，正值辍舂辰。
帉帨方长夜，苹蘩忍独春。
谁传绛帐学，季子本天麟。
代人張撫幹母挽辭
作者：周孚
朝代：宋

自愧升堂舊，鄉閭復外姻。
那知伏枕日，正值輟舂辰。
帉帨方長夜，蘋蘩忍獨春。
誰傳絳帳學，季子本天麟。
代作高氏令人挽詞·其一
作者：周孚
朝代：宋

哀訃馳千里，荒詞侑一尊。
潘輿春事改，衛幕舊儀存。
公子悲懷橘，家人記采蘩。
傷心南埭路，愁看莫雲昏。
代作高氏令人挽詞·其二
作者：周孚
朝代：宋

自愧十年舊，飽聞林下風。
嬪夫冀缺敬，教子范滂忠。
遺跡風驚燭，芳名月滿空。
憑誰相蒿挽，第入召南中。
代作高氏令人挽词
作者：周孚
朝代：宋

哀讣驰千里，荒词侑一尊。潘舆春事改，卫幕旧仪存。公子悲怀橘，家人记采蘩。伤心南埭路，愁看莫云昏。自愧十年旧，饱闻林下风。嫔夫冀缺敬，教子范滂忠。遗迹风惊烛，芳名月满空。凭谁相蒿挽，第入召南中。
代作高氏令人挽词·其一
作者：周孚
朝代：宋
体裁：五言律诗

哀讣驰千里，荒词侑一尊。潘舆春事改，卫幕旧仪存。公子悲怀橘，家人记采蘩。伤心南埭路，愁看莫云昏。
代作高氏令人挽词·其二
作者：周孚
朝代：宋
体裁：五言律诗

自愧十年旧，饱闻林下风。嫔夫冀缺敬，教子范滂忠。遗迹风惊烛，芳名月满空。凭谁相蒿挽，第入召南中。
以老驥伏櫪志在千里爲韻作八小詩贈伯永·其一
作者：周孚
朝代：宋

閲人固無多，每爲子傾倒。
雖非矍鑠翁，竟是鮮健老。
以老驥伏櫪志在千里爲韻作八小詩贈伯永·其七
作者：周孚
朝代：宋

不取禾三百，同箋偈八千。
歸歟建德國，吾馬不須鞭。
以老驥伏櫪志在千里爲韻作八小詩贈伯永·其三
作者：周孚
朝代：宋

抵寒唯粗絺，調饑但晚粟。
切勿笑此翁，此翁吾所伏。
以老驥伏櫪志在千里爲韻作八小詩贈伯永·其二
作者：周孚
朝代：宋

收駒汧渭間，誰識此老驥。
伏櫪我何傷，著鞭渠可畏。
以老驥伏櫪志在千里爲韻作八小詩贈伯永·其五
作者：周孚
朝代：宋

忽忽把臂間，各不負初志。
淵明荷鋤翁，子雲執戟史。
以老驥伏櫪志在千里爲韻作八小詩贈伯永·其八
作者：周孚
朝代：宋

人生老戒貪，金隄捍河水。
他年渝此約，何面視邑里。
以老驥伏櫪志在千里爲韻作八小詩贈伯永·其六
作者：周孚
朝代：宋

澂心秋月明，觸事浮雲坏。
鳬鶴置勿論，凡楚竟誰在。
以老驥伏櫪志在千里爲韻作八小詩贈伯永·其四
作者：周孚
朝代：宋

行須置町畦，禪要著槽櫪。
覆我千日酒，面君九年壁。
以老骥伏枥志在千里为韵作八小诗赠伯永
作者：周孚
朝代：宋

阅人固无多，每为子倾倒。虽非矍铄翁，竟是鲜健老。收驹汧渭间，谁识此老骥。伏枥我何伤，著鞭渠可畏。抵寒唯粗絺，调饥但晚粟。切勿笑此翁，此翁吾所伏。行须置町畦，禅要著槽枥。覆我千日酒，面君九年壁。忽忽把臂间，各不负初志。渊明荷锄翁，子云执戟史。澄心秋月明，触事浮云坏。凫鹤置勿论，凡楚竟谁在。不取禾三百，同笺偈八千。归欤建德国，吾马不须鞭。人生老戒贪，金堤捍河水。他年渝此约，何面视邑里。
以老骥伏枥志在千里为韵作八小诗赠伯永·其一
作者：周孚
朝代：宋
体裁：五言绝句

阅人固无多，每为子倾倒。虽非矍铄翁，竟是鲜健老。
以老骥伏枥志在千里为韵作八小诗赠伯永·其七
作者：周孚
朝代：宋
体裁：五言绝句

不取禾三百，同笺偈八千。归欤建德国，吾马不须鞭。
以老骥伏枥志在千里为韵作八小诗赠伯永·其三
作者：周孚
朝代：宋
体裁：五言绝句

抵寒唯粗絺，调饥但晚粟。切勿笑此翁，此翁吾所伏。
以老骥伏枥志在千里为韵作八小诗赠伯永·其二
作者：周孚
朝代：宋

收驹汧渭间，谁识此老骥。
伏枥我何伤，着鞭渠可畏。
以老骥伏枥志在千里为韵作八小诗赠伯永·其二
作者：周孚
朝代：宋

收驹汧渭间，谁识此老骥。伏枥我何伤，著鞭渠可畏。
以老骥伏枥志在千里为韵作八小诗赠伯永·其五
作者：周孚
朝代：宋
体裁：五言绝句

忽忽把臂间，各不负初志。渊明荷锄翁，子云执戟史。
以老骥伏枥志在千里为韵作八小诗赠伯永·其八
作者：周孚
朝代：宋
体裁：五言绝句

人生老戒贪，金堤捍河水。他年渝此约，何面视邑里。
以老骥伏枥志在千里为韵作八小诗赠伯永·其六
作者：周孚
朝代：宋

澄心秋月明，触事浮云坏。凫鹤置勿论，凡楚竟谁在。
以老骥伏枥志在千里为韵作八小诗赠伯永·其六
作者：周孚
朝代：宋

澄心秋月明，触事浮云坏。
鳬鹤置勿论，凡楚竟谁在。
以老骥伏枥志在千里为韵作八小诗赠伯永·其四
作者：周孚
朝代：宋

行须置町畦，禅要着槽枥。
覆我千日酒，面君九年壁。
以老骥伏枥志在千里为韵作八小诗赠伯永·其四
作者：周孚
朝代：宋

行须置町畦，禅要著槽枥。覆我千日酒，面君九年壁。
以蛮菩提数珠送王嘉甫
作者：周孚
朝代：宋
体裁：五言律诗

得自海南天，修来治历年。聊为佛陀供，岂上燄摩缘。俗垢元无染，心珠要自圆。他年如许寿，不负赵州禅。
以蠻菩提數珠送王嘉甫
作者：周孚
朝代：宋

得自海南天，修來治歷年。
聊爲佛陀供，豈上燄摩緣。
俗垢元無染，心珠要自圓。
他年如許壽，不負趙州禪。
以黄公金华伯五字为韵上黄仲秉侍郎
作者：周孚
朝代：宋

求道固多岐，我马玄以黄。耳闻老叔度，欲聚三月粮。今日复何幸，得上君子堂。医门不拒疾，请试囊中方。先朝盛文物，最盛元祐中。我生百年后，深思附冥鸿。人欲天不违，今复识此翁。何以知其然，风味如长公。古货不易售，八荒孰知音。零落子云书，尘埃伯牙琴。我戆久病此，属公听呻吟。可笑朱汗漫，屠龙费千金。硬语斡地轴，奇辞拔鲸牙。向来豫章公，一洗空百家。此灯不可传，公实优昙华。银河会可穷，从公丐灵槎。名如九鼎重，笔有万钧力。甘从颍川最，厌就承明直。顷时未承颜，既见有矜色。归语同舍生，吾几类河伯。
以黄公金华伯五字为韵上黄仲秉侍郎·其一
作者：周孚
朝代：宋

求道固多岐，我马玄以黄。耳闻老叔度，欲聚三月粮。今日复何幸，得上君子堂。医门不拒疾，请试囊中方。
以黄公金华伯五字为韵上黄仲秉侍郎·其一
作者：周孚
朝代：宋

求道固多岐，我马玄以黄。
耳闻老叔度，欲聚三月粮。
今日復何幸，得上君子堂。
医门不拒疾，请试囊中方。
以黄公金华伯五字为韵上黄仲秉侍郎·其三
作者：周孚
朝代：宋
体裁：古风

古货不易售，八荒孰知音。零落子云书，尘埃伯牙琴。我戆久病此，属公听呻吟。可笑朱汗漫，屠龙费千金。
以黄公金华伯五字为韵上黄仲秉侍郎·其二
作者：周孚
朝代：宋

先朝盛文物，最盛元佑中。
我生百年后，深思附冥鸿。
人欲天不违，今復识此翁。
何以知其然，风味如长公。
以黄公金华伯五字为韵上黄仲秉侍郎·其二
作者：周孚
朝代：宋

先朝盛文物，最盛元祐中。我生百年后，深思附冥鸿。人欲天不违，今复识此翁。何以知其然，风味如长公。
以黄公金华伯五字为韵上黄仲秉侍郎·其五
作者：周孚
朝代：宋
体裁：古风

名如九鼎重，笔有万钧力。甘从颍川最，厌就承明直。顷时未承颜，既见有矜色。归语同舍生，吾几类河伯。
以黄公金华伯五字为韵上黄仲秉侍郎·其四
作者：周孚
朝代：宋
体裁：古风

硬语斡地轴，奇辞拔鲸牙。向来豫章公，一洗空百家。此灯不可传，公实优昙华。银河会可穷，从公丐灵槎。
以黄公金華伯五字爲韻上黄仲秉侍郎·其一
作者：周孚
朝代：宋

求道固多岐，我馬玄以黄。
耳聞老叔度，欲聚三月糧。
今日復何幸，得上君子堂。
醫門不拒疾，請試囊中方。
以黄公金華伯五字爲韻上黄仲秉侍郎·其三
作者：周孚
朝代：宋

古貨不易售，八荒孰知音。
零落子雲書，塵埃伯牙琴。
我戇久病此，屬公聽呻吟。
可笑朱汗漫，屠龍費千金。
以黄公金華伯五字爲韻上黄仲秉侍郎·其二
作者：周孚
朝代：宋

先朝盛文物，最盛元祐中。
我生百年後，深思附冥鴻。
人欲天不違，今復識此翁。
何以知其然，風味如長公。
以黄公金華伯五字爲韻上黄仲秉侍郎·其五
作者：周孚
朝代：宋

名如九鼎重，筆有萬鈞力。
甘從潁川最，厭就承明直。
頃時未承顔，既見有矜色。
歸語同舍生，吾幾類河伯。
以黄公金華伯五字爲韻上黄仲秉侍郎·其四
作者：周孚
朝代：宋

硬語斡地軸，奇辭拔鯨牙。
向來豫章公，一洗空百家。
此燈不可傳，公實優曇華。
銀河會可窮，從公丐靈槎。
何山人欲为僧
作者：周孚
朝代：宋
体裁：五言律诗

来偿绮语债，各已鬓星星。宿债吾方困，迷涂子遽醒。真为镜空老，不负佛名经。一纸龙钟语，怜君独肯听。
何山人欲爲僧
作者：周孚
朝代：宋

來償綺語債，各已鬢星星。
宿債吾方困，迷塗子遽醒。
真爲鏡空老，不負佛名經。
一紙龍鍾語，憐君獨肯聽。
促赵彦章山行
作者：周孚
朝代：宋
体裁：五言律诗

传声赵居士，胜践不应迟。旧约梅开日，俄经麦秀时。残花犹可醉，小雨尚能诗。莫作京尘客，空成了事痴。
促趙彥章山行
作者：周孚
朝代：宋

傳聲趙居士，勝踐不應遲。
舊約梅開日，俄經麥秀時。
殘花猶可醉，小雨尚能詩。
莫作京塵客，空成了事癡。
偶成六言
作者：周孚
朝代：宋

筠簟攲眠露夜，蒲团趺坐花时。莫叹老骥千里，且喜鹪鹩一枝。
偶成六言
作者：周孚
朝代：宋

筠簟欹眠露夜，蒲团趺坐花时。
莫叹老骥千里，且喜鹪鹩一枝。
偶成六言
作者：周孚
朝代：宋

筠簟欹眠露夜，蒲團趺坐花時。
莫歎老驥千里，且喜鷦鷯一枝。
偶成戏朱元礼
作者：周孚
朝代：宋
体裁：七言绝句

姚魏匆匆已过时，山丹萱草不禁诗。回头笑问朱都史，玉叶霜花恨较迟。
偶成戲朱元禮
作者：周孚
朝代：宋

姚魏匆匆已過時，山丹萱草不禁詩。
回頭笑問朱都史，玉葉霜花恨較遲。
元日怀陈道人并忆焦山旧游二首
作者：周孚
朝代：宋

故人应白发，今我尚华颠。旧约鸥能记，新诗雁不传。功名画地饼，岁月下江船。回首题诗处，凄凉已去年。昨偕赵居士，同宿赞公房。树暗朝疑雨，山寒夜得霜。经营炼丹地，拂拭坐禅床。忽忽红尘里，深惭钵饭香。
元日怀陈道人并忆焦山旧游二首·其一
作者：周孚
朝代：宋

故人应白发，今我尚华颠。旧约鸥能记，新诗雁不传。功名画地饼，岁月下江船。回首题诗处，凄凉已去年。
元日怀陈道人并忆焦山旧游二首·其一
作者：周孚
朝代：宋

故人应白髮，今我尚华颠。
旧约鸥能记，新诗雁不传。
功名画地餠，岁月下江船。
回首题诗处，凄凉已去年。
元日怀陈道人并忆焦山旧游二首·其二
作者：周孚
朝代：宋

昨偕赵居士，同宿赞公房。
树暗朝疑雨，山寒夜得霜。
经营炼丹地，拂拭坐禅床。
忽忽红尘裏，深惭钵饭香。
元日怀陈道人并忆焦山旧游二首·其二
作者：周孚
朝代：宋

昨偕赵居士，同宿赞公房。树暗朝疑雨，山寒夜得霜。经营炼丹地，拂拭坐禅床。忽忽红尘里，深惭钵饭香。
元日懷陳道人并憶焦山舊遊二首·其一
作者：周孚
朝代：宋

故人應白髮，今我尚華顛。
舊約鷗能記，新詩雁不傳。
功名畫地餠，歲月下江船。
回首題詩處，淒涼已去年。
元日懷陳道人并憶焦山舊遊二首·其二
作者：周孚
朝代：宋

昨偕趙居士，同宿贊公房。
樹暗朝疑雨，山寒夜得霜。
經營煉丹地，拂拭坐禪床。
忽忽紅塵裏，深慚鉢飯香。
八月九日晨步至鶴林寺遇一上人
作者：周孚
朝代：宋

踽踽身何向，飄飄意自佳。
流年感秋燕，幽興續晨鴉。
朱墨終年累，江山著處家。
寒泉無用汲，吾病不禁茶。
八月九日晨步至鹤林寺遇一上人
作者：周孚
朝代：宋

踽踽身何向，飘飘意自佳。
流年感秋燕，幽兴续晨鸦。
朱墨终年累，江山着处家。
寒泉无用汲，吾病不禁茶。
八月九日晨步至鹤林寺遇一上人
作者：周孚
朝代：宋

踽踽身何向，飘飘意自佳。流年感秋燕，幽兴续晨鸦。朱墨终年累，江山著处家。寒泉无用汲，吾病不禁茶。
公佐座上分韵得楼字
作者：周孚
朝代：宋
体裁：五言律诗

谁谓子青眼，不嫌余白头。共穿康乐屐，来醉仲宣楼。风定江犹怒，云高雨欲休。西山多爽气，吾忍赋悲秋。
公佐座上分韻得樓字
作者：周孚
朝代：宋

誰謂子青眼，不嫌余白頭。
共穿康樂屐，來醉仲宣樓。
風定江猶怒，雲高雨欲休。
西山多爽氣，吾忍賦悲秋。
公佐索詩次別仲時小詩韻遺之五首·其一
作者：周孚
朝代：宋

蘭焚以其香，樗壽以其散。
萬物無不然，愧我知之晚。
公佐索詩次別仲時小詩韻遺之五首·其三
作者：周孚
朝代：宋

朱絲徽黄金，問子用此何。
從來履霜操，不及懊儂歌。
公佐索詩次別仲時小詩韻遺之五首·其二
作者：周孚
朝代：宋

莫競夢中鹿，且視指端月。
儻能心地明，萬事一毫髮。
公佐索詩次別仲時小詩韻遺之五首·其五
作者：周孚
朝代：宋

欲書歸田具，請子試濡筆。
先之蠟屐雙，侑以藜杖一。
公佐索詩次別仲時小詩韻遺之五首·其四
作者：周孚
朝代：宋

今年苦風雨，老屋半傾欹。
投足猶無地，君來正此時。
公佐索诗次别仲时小诗韵遗之五首
作者：周孚
朝代：宋

兰焚以其香，樗寿以其散。万物无不然，愧我知之晚。莫竞梦中鹿，且视指端月。傥能心地明，万事一毫发。朱丝徽黄金，问子用此何。从来履霜操，不及懊侬歌。今年苦风雨，老屋半倾攲。投足犹无地，君来正此时。欲书归田具，请子试濡笔。先之蜡屐双，侑以藜杖一。
公佐索诗次别仲时小诗韵遗之五首·其一
作者：周孚
朝代：宋
体裁：五言绝句

兰焚以其香，樗寿以其散。万物无不然，愧我知之晚。
公佐索诗次别仲时小诗韵遗之五首·其三
作者：周孚
朝代：宋
体裁：五言绝句

朱丝徽黄金，问子用此何。从来履霜操，不及懊侬歌。
公佐索诗次别仲时小诗韵遗之五首·其二
作者：周孚
朝代：宋

莫竞梦中鹿，且视指端月。傥能心地明，万事一毫发。
公佐索诗次别仲时小诗韵遗之五首·其二
作者：周孚
朝代：宋

莫竞梦中鹿，且视指端月。
傥能心地明，万事一毫髮。
公佐索诗次别仲时小诗韵遗之五首·其五
作者：周孚
朝代：宋
体裁：五言绝句

欲书归田具，请子试濡笔。先之蜡屐双，侑以藜杖一。
公佐索诗次别仲时小诗韵遗之五首·其四
作者：周孚
朝代：宋

今年苦风雨，老屋半倾攲。投足犹无地，君来正此时。
公佐索诗次别仲时小诗韵遗之五首·其四
作者：周孚
朝代：宋

今年苦风雨，老屋半倾欹。
投足犹无地，君来正此时。
兵定后寄仲时
作者：周孚
朝代：宋

忆昨传丹诏，寒盟罪羯胡。
分攻自西蜀，指日会东都。
圣虑虽天合，臣材与古殊。
居安空矍铄，临难竟侏儒。
骑病嘶枯枿，兵寒隠败郛。
积尸朝啸鵩，遗廪夜栖乌。
汉水空滋楚，淮山不蔽吴。
四方俱臬兀，一死在须臾。
避地怜之子，传声唤病夫。
摄衣俱邂逅，揽辔復踟蹰。
疢动羸方甚，寒凌喘未苏。
凄凉一抔土，牢落十年雏。
生计哀难舍，交情愧不渝。
深劳鱼喣沫，甘作鸟栖枯。
咄咄形容变，骎骎岁月徂。
尝疑冒顿恶，未受郅支诛。
神武俄潜运，明征果不诬。
六龙才蹀躞，羣鼠已雎盱。
虿尾兴谈次，旄头落坐隅。
造谋由肘腋，偿祸见头颅。
佳气盘空极，妖氛扫地无。
微生脱纷扰，一笑起疲驽。
喜极翻搔首，狂深屡挽鬚。
飘流免僮仆，团聚对妻孥。
败简欣重缉，颓垣得再圬。
残年贷蒲柳，余庆望桑榆。
短艇来何晚，明窗昼可娱。
作诗嘲懒慢，唤酒濯艰虞。
我病犹能此，君行莫厌迂。
相思倚江阁，寒雁下平芜。
兵定后寄仲时
作者：周孚
朝代：宋

忆昨传丹诏，寒盟罪羯胡。分攻自西蜀，指日会东都。圣虑虽天合，臣材与古殊。居安空矍铄，临难竟侏儒。骑病嘶枯蘖，兵寒隐败郛。积尸朝啸鵩，遗廪夜栖乌。汉水空滋楚，淮山不蔽吴。四方俱臬兀，一死在须臾。避地怜之子，传声唤病夫。摄衣俱邂逅，揽辔复踟蹰。疢动羸方甚，寒凌喘未苏。凄凉一抔土，牢落十年雏。生计哀难舍，交情愧不渝。深劳鱼喣沫，甘作鸟栖枯。咄咄形容变，骎骎岁月徂。尝疑冒顿恶，未受郅支诛。神武俄潜运，明徵果不诬。六龙才蹀躞，群鼠已雎盱。虿尾兴谈次，旄头落坐隅。造谋由肘腋，偿祸见头颅。佳气盘空极，妖氛扫地无。微生脱纷扰，一笑起疲驽。喜极翻搔首，狂深屡挽须。飘流免僮仆，团聚对妻孥。败简欣重缉，颓垣得再圬。残年贷蒲柳，馀庆望桑榆。短艇来何晚，明窗昼可娱。作诗嘲懒慢，唤酒濯艰虞。我病犹能此，君行莫厌迂。相思倚江阁，寒雁下平芜。
兵定後寄仲時
作者：周孚
朝代：宋

憶昨傳丹詔，寒盟罪羯胡。
分攻自西蜀，指日會東都。
聖慮雖天合，臣材與古殊。
居安空矍鑠，臨難竟侏儒。
騎病嘶枯枿，兵寒隠敗郛。
積尸朝嘯鵩，遺廩夜栖烏。
漢水空滋楚，淮山不蔽吳。
四方俱臬兀，一死在須臾。
避地憐之子，傳聲喚病夫。
攝衣俱邂逅，攬轡復踟躕。
疢動羸方甚，寒凌喘未蘇。
凄凉一抔土，牢落十年雛。
生計哀難捨，交情愧不渝。
深勞魚喣沫，甘作鳥棲枯。
咄咄形容變，駸駸歲月徂。
嘗疑冒頓惡，未受郅支誅。
神武俄潛運，明徵果不誣。
六龍才蹀躞，羣鼠已雎盱。
蠆尾興談次，旄頭落坐隅。
造謀由肘腋，償禍見頭顱。
佳氣盤空極，妖氛掃地無。
微生脫紛擾，一笑起疲駑。
喜極翻搔首，狂深屢挽鬚。
飄流免僮僕，團聚對妻孥。
敗簡欣重緝，頹垣得再圬。
殘年貸蒲柳，餘慶望桑榆。
短艇來何晚，明窗晝可娛。
作詩嘲懶慢，喚酒濯艱虞。
我病猶能此，君行莫厭迂。
相思倚江閣，寒雁下平蕪。
再到焦山示度书记
作者：周孚
朝代：宋

雪埋断麓元曾到，风度疎櫺始再来。
春尽幽园尚红药，雨余荒径自苍苔。
短筇扶病吾犹力，古锦囊诗子合开。
第恐平生老无着，不能缚律似宗雷。
再到焦山示度书记
作者：周孚
朝代：宋

雪埋断麓元曾到，风度疏棂始再来。春尽幽园尚红药，雨馀荒径自苍苔。短筇扶病吾犹力，古锦囊诗子合开。第恐平生老无著，不能缚律似宗雷。
再到焦山示度書記
作者：周孚
朝代：宋

雪埋斷麓元曾到，風度疎櫺始再來。
春盡幽園尚紅藥，雨餘荒徑自蒼苔。
短筇扶病吾猶力，古錦囊詩子合開。
第恐平生老無著，不能縛律似宗雷。
再寄汤朝美
作者：周孚
朝代：宋

夙疴苦牵缠，旧学久废忘。闭门老叔夜，慵惰古无上。朋知音问绝，正复相觖望。独馀思子心，砥柱阅寒浪。作书往问讯，闻子亦微恙。深怜三医勤，却叹五鬼妄。新诗勤讽诵，渠魄自应丧。吾侪晓天星，齿发已非壮。羁孤寡会合，尚复困此障。冲风战寒林，落日翳叠嶂。轩车何来迟，为子倒家酿。
再寄汤朝美
作者：周孚
朝代：宋

夙疴苦牵缠，旧学久废忘。
闭门老叔夜，慵惰古无上。
朋知音问绝，正復相觖望。
独余思子心，砥柱阅寒浪。
作书往问讯，闻子亦微恙。
深怜三医勤，却叹五鬼妄。
新诗勤讽诵，渠魄自应丧。
吾侪晓天星，齿髮已非壮。
羁孤寡会合，尚復困此障。
衝风战寒林，落日翳迭嶂。
轩车何来迟，为子倒家酿。
再寄湯朝美
作者：周孚
朝代：宋

夙疴苦牽纏，舊學久廢忘。
閉門老叔夜，慵惰古無上。
朋知音問絕，正復相觖望。
獨餘思子心，砥柱閲寒浪。
作書往問訊，聞子亦微恙。
深憐三醫勤，却歎五鬼妄。
新詩勤諷誦，渠魄自應喪。
吾儕曉天星，齒髮已非壯。
羈孤寡會合，尚復困此障。
衝風戰寒林，落日翳疊嶂。
軒車何來遲，爲子倒家釀。
再次深字韵寄日新
作者：周孚
朝代：宋
体裁：七言律诗

浊酒青灯语夜深，短琴相与作南音。当时怀越悲庄舄，此日游吴忆季心。日莫饥鸦无定止，天寒孤雁自悲吟。遥怜策杖苍烟外，舍北梅花正背阴。
再次深字韻寄日新
作者：周孚
朝代：宋

濁酒青燈語夜深，短琴相與作南音。
當時懷越悲莊舄，此日游吳憶季心。
日莫饑鴉無定止，天寒孤雁自悲吟。
遥憐策杖蒼煙外，舍北梅花正背陰。
再次韵前篇属印禅师后篇属选上人二首
作者：周孚
朝代：宋

老禅真与世相忘，十载惊涛溅石房。指似贞心人不解，断槎素壁白如霜。阿师曾入丹渊室，买马今年得锯牙。树倒藤枯渠解写，老夫真欲笑桃花。
再次韵前篇属印禅师后篇属选上人二首·其一
作者：周孚
朝代：宋
体裁：七言绝句

老禅真与世相忘，十载惊涛溅石房。指似贞心人不解，断槎素壁白如霜。
再次韵前篇属印禅师后篇属选上人二首·其二
作者：周孚
朝代：宋
体裁：七言绝句

阿师曾入丹渊室，买马今年得锯牙。树倒藤枯渠解写，老夫真欲笑桃花。
再次韵赠从之并寄朝美士美
作者：周孚
朝代：宋
体裁：古风

大汤陈元方，小汤许文休。向来京江岸，政作汝颍游。一随简书去，寒江自湍流。我瞻天际鸿，渠叹波上鸥。之子虽近交，襟怀亦林丘。缅惟两玉人，非子孰可俦。高标互晖映，妙语相应酬。鼎立照茅茨，何日能此不。句曲向荆溪，迁徙非所忧。得客三士间，衰年更何求。
再次韻前篇屬印禪師後篇屬選上人二首·其一
作者：周孚
朝代：宋

老禪真與世相忘，十載驚濤濺石房。
指似貞心人不解，斷槎素壁白如霜。
再次韻前篇屬印禪師後篇屬選上人二首·其二
作者：周孚
朝代：宋

阿師曾入丹淵室，買馬今年得鋸牙。
樹倒藤枯渠解寫，老夫真欲笑桃花。
再次韻贈從之并寄朝美士美
作者：周孚
朝代：宋

大湯陳元方，小湯許文休。
向來京江岸，政作汝潁游。
一隨簡書去，寒江自湍流。
我瞻天際鴻，渠歎波上鷗。
之子雖近交，襟懷亦林丘。
緬惟兩玉人，非子孰可儔。
高標互暉映，妙語相應酬。
鼎立照茅茨，何日能此不。
句曲向荆溪，遷徙非所憂。
得客三士間，衰年更何求。
冬夜怀陈丈侍郎
作者：周孚
朝代：宋

寒缯配新编，得公章贡信。
日日望公归，枯株借余润。
公今向何所，寂寞返乡郡。
风江困沿洄，雨岭倦登顿。
豨膏运方穿，自古同此恨。
吾侪互惊惋，公意谁喜愠。
新醅醇易醉，晚稻香可饭。
已无越吟悲，那有楚骚怨。
平生白鸥盟，天与谐夙愿。
玉音久不嗣，故岁行欲尽。
空斋拨残灰，哀鸿有余韵。
繫书元浪语，安否倩谁问。
寒烛识此怀，诗成泣余寸。
冬夜怀陈丈侍郎
作者：周孚
朝代：宋

寒缯配新编，得公章贡信。日日望公归，枯株借馀润。公今向何所，寂寞返乡郡。风江困沿洄，雨岭倦登顿。豨膏运方穿，自古同此恨。吾侪互惊惋，公意谁喜愠。新醅醇易醉，晚稻香可饭。已无越吟悲，那有楚骚怨。平生白鸥盟，天与谐夙愿。玉音久不嗣，故岁行欲尽。空斋拨残灰，哀鸿有馀韵。系书元浪语，安否倩谁问。寒烛识此怀，诗成泣馀寸。
冬夜懷陳丈侍郎
作者：周孚
朝代：宋

寒繒配新編，得公章貢信。
日日望公歸，枯株借餘潤。
公今向何所，寂寞返鄉郡。
風江困沿洄，雨嶺倦登頓。
豨膏運方穿，自古同此恨。
吾儕互驚惋，公意誰喜慍。
新醅醇易醉，晚稻香可飯。
已無越吟悲，那有楚騷怨。
平生白鷗盟，天與諧夙願。
玉音久不嗣，故歲行欲盡。
空齋撥殘灰，哀鴻有餘韻。
繫書元浪語，安否倩誰問。
寒燭識此懷，詩成泣餘寸。
冬日予与六人者游焦山谒圜禅师访瘗鹤铭断碑及焦公丹台怆然有怀兼柬朱陈二友陈方病目而朱校易未毕
作者：周孚
朝代：宋

平生纨绮场，宁食三年艾。
江山岂宿缘，老去尚余爱。
兹晨幸休暇，共步青莲界。
风漪湛如熨，霜叶红可画。
道人喜客至，棐几共清话。
从容得一饱，老□□□□。
起遵岩下路，芒屦濯湍濑。
摩挲华阳碑，一读一感慨。
高名竟谁氏，陵谷已迁坏。
缅怀九转丹，吾老庸可待。
陈翁熬六药，朱郎研八卦。
虽云竹林集，尚欠二子在。
发春吾将遨，负约幸无再。
冬日予与六人者游焦山谒圜禅师访瘗鹤铭断碑及焦公丹台怆然有怀兼柬朱陈二友陈方病目而朱校易未毕
作者：周孚
朝代：宋

平生纨绮场，宁食三年艾。江山岂宿缘，老去尚馀爱。兹晨幸休暇，共步青莲界。风漪湛如熨，霜叶红可画。道人喜客至，棐几共清话。从容得一饱，老□□□□。起遵岩下路，芒屦濯湍濑。摩挲华阳碑，一读一感慨。高名竟谁氏，陵谷已迁坏。缅怀九转丹，吾老庸可待。陈翁熬六药，朱郎研八卦。虽云竹林集，尚欠二子在。发春吾将遨，负约幸无再。
冬日予與六人者游焦山謁圜禪師訪瘞鶴銘斷碑及焦公丹臺愴然有懷兼柬朱陳二友陳方病目而朱校易未畢
作者：周孚
朝代：宋

平生紈綺場，寧食三年艾。
江山豈宿緣，老去尚餘愛。
茲晨幸休暇，共步青蓮界。
風漪湛如熨，霜葉紅可畫。
道人喜客至，棐几共清話。
從容得一飽，老□□□□。
起遵岩下路，芒屨濯湍瀨。
摩挲華陽碑，一讀一感慨。
高名竟誰氏，陵谷已遷壞。
緬懷九轉丹，吾老庸可待。
陳翁熬六藥，朱郎研八卦。
雖云竹林集，尚欠二子在。
發春吾將遨，負約幸無再。
刘氏慈义亭
作者：周孚
朝代：宋
体裁：五言律诗

天公殊愦愦，此语不须疑。已失黔娄妇，还亡伯道儿。孤亭时一恸，行路不胜悲。会倩韶钧手，重为楚些词。
別仲時·其一
作者：周孚
朝代：宋

江山共清煥，魚鳥亦蕭散。
歸與三畝園，趁此秋未晚。
別仲時·其三
作者：周孚
朝代：宋

童烏已黄土，其奈太玄何。
尚喜熊兒在，能爲田父歌。
別仲時·其二
作者：周孚
朝代：宋

當年丘壑心，皎皎秋夜月。
那知蹭蹬間，秋風彫壯髮。
別仲時·其五
作者：周孚
朝代：宋

窮愁好著書，到此已絕筆。
十年意外謗，庶可弭萬一。
別仲時·其四
作者：周孚
朝代：宋

窗隙風微度，簷頭月半欹。
當君感秋日，是我到家時。
別鄉舊
作者：周孚
朝代：宋

耕田畏秋旱，我老將奈何。
清晨一葉舟，凌此萬頃波。
此豈我欲然，食口如鴈鵞。
逢迎非本心，慚負生積疴。
君看柴桑翁，當時亦絃歌。
人前强磨洗，謂與渠同科。
悠悠天壤間，何向非南柯。
餐錢苟有贏，吾願初無多。
歸從五㹀牛，自種千把禾。
不學陶士衡，衰年更婆娑。
別閭丘諸公之臨安
作者：周孚
朝代：宋

久耽筆硯棄犁鋤，石友申申或駡予。
涉世何殊枕中夢，誤人今信案頭書。
不堪秋菊彫荒徑，欲趁春帆返敝廬。
回首交游幸無辱，蒯緱雖短不彈魚。
别乡旧
作者：周孚
朝代：宋

耕田畏秋旱，我老将奈何。清晨一叶舟，凌此万顷波。此岂我欲然，食口如雁鹅。逢迎非本心，惭负生积疴。君看柴桑翁，当时亦弦歌。人前强磨洗，谓与渠同科。悠悠天壤间，何向非南柯。餐钱苟有赢，吾愿初无多。归从五㹀牛，自种千把禾。不学陶士衡，衰年更婆娑。
别乡旧
作者：周孚
朝代：宋

耕田畏秋旱，我老将奈何。
清晨一叶舟，凌此万顷波。
此岂我欲然，食口如鴈鹅。
逢迎非本心，惭负生积疴。
君看柴桑翁，当时亦絃歌。
人前强磨洗，谓与渠同科。
悠悠天壤间，何向非南柯。
餐钱苟有赢，吾愿初无多。
归从五㹀牛，自种千把禾。
不学陶士衡，衰年更婆娑。
别仲时
作者：周孚
朝代：宋

江山共清焕，鱼鸟亦萧散。归与三亩园，趁此秋未晚。当年丘壑心，皎皎秋夜月。那知蹭蹬间，秋风彫壮发。童乌已黄土，其奈太玄何。尚喜熊儿在，能为田父歌。窗隙风微度，檐头月半攲。当君感秋日，是我到家时。穷愁好著书，到此已绝笔。十年意外谤，庶可弭万一。
别仲时·其一
作者：周孚
朝代：宋
体裁：五言绝句

江山共清焕，鱼鸟亦萧散。归与三亩园，趁此秋未晚。
别仲时·其三
作者：周孚
朝代：宋
体裁：五言绝句

童乌已黄土，其奈太玄何。尚喜熊儿在，能为田父歌。
别仲时·其二
作者：周孚
朝代：宋

当年丘壑心，皎皎秋夜月。那知蹭蹬间，秋风彫壮发。
别仲时·其二
作者：周孚
朝代：宋

当年丘壑心，皎皎秋夜月。
那知蹭蹬间，秋风雕壮髮。
别仲时·其五
作者：周孚
朝代：宋

穷愁好着书，到此已绝笔。
十年意外谤，庶可弭万一。
别仲时·其五
作者：周孚
朝代：宋

穷愁好著书，到此已绝笔。十年意外谤，庶可弭万一。
别仲时·其四
作者：周孚
朝代：宋

窗隙风微度，檐头月半攲。当君感秋日，是我到家时。
别仲时·其四
作者：周孚
朝代：宋

窗隙风微度，檐头月半欹。
当君感秋日，是我到家时。
别闾丘诸公之临安
作者：周孚
朝代：宋

久耽笔砚弃犁锄，石友申申或駡予。
涉世何殊枕中梦，误人今信案头书。
不堪秋菊雕荒径，欲趁春帆返敝庐。
回首交游幸无辱，蒯缑虽短不弹鱼。
别闾丘诸公之临安
作者：周孚
朝代：宋

久耽笔砚弃犁锄，石友申申或骂予。涉世何殊枕中梦，误人今信案头书。不堪秋菊彫荒径，欲趁春帆返敝庐。回首交游幸无辱，蒯缑虽短不弹鱼。
劉氏慈義亭
作者：周孚
朝代：宋

天公殊憒憒，此語不須疑。
已失黔婁婦，還亡伯道兒。
孤亭時一慟，行路不勝悲。
會倩韶鈞手，重爲楚些詞。
勉洪致远龚良臣与致远善时已亡
作者：周孚
朝代：宋

人生多忧虞，此语传自古。诗书不赒饥，士亦倍龃龉。忆子少年时，落笔敏风雨。自言名家驹，朝冀夕秣楚。那知十载后，败甑不炊午。括囊经济策，郁郁卧环堵。呻吟谁与伴，坏壁响饥鼠。长松要霜雪，念子果如许。穷通何必较，人世几寒暑。生前千驷马，身后一丘土。那知五君咏，老魄弃大数。安得彭城生，从旁證吾语。
勉洪致远龚良臣与致远善时已亡
作者：周孚
朝代：宋

人生多忧虞，此语传自古。
诗书不赒饥，士亦倍龃龉。
忆子少年时，落笔敏风雨。
自言名家驹，朝冀夕秣楚。
那知十载后，败甑不炊午。
括囊经济策，鬰鬰卧环堵。
呻吟谁与伴，坏壁响饥鼠。
长松要霜雪，念子果如许。
穷通何必较，人世几寒暑。
生前千驷马，身后一丘土。
那知五君咏，老魄弃大数。
安得彭城生，从旁证吾语。
勉洪致遠龔良臣與致遠善時已亡
作者：周孚
朝代：宋

人生多憂虞，此語傳自古。
詩書不賙饑，士亦倍齟齬。
憶子少年時，落筆敏風雨。
自言名家駒，朝冀夕秣楚。
那知十載後，敗甑不炊午。
括囊經濟策，鬰鬰卧環堵。
呻吟誰與伴，壞壁響饑鼠。
長松要霜雪，念子果如許。
窮通何必較，人世幾寒暑。
生前千駟馬，身後一丘土。
那知五君詠，老魄棄大數。
安得彭城生，從旁證吾語。
十月即事呈彥章·其一
作者：周孚
朝代：宋

衰病今年劇，陰寒此際頻。
煙溪長作暝，霜葉不成春。
北貢來何緩，西師信未真。
平生繞朝策，吾亦愧斯人。
十月即事呈彥章·其二
作者：周孚
朝代：宋

須髮五分白，相看倍愴然。
死吾元有命，窮子定非天。
蓬轉甘今日，絲懸憶去年。
遥憐清夜夢，亦墮白鷗邊。
十月即事呈彦章
作者：周孚
朝代：宋

衰病今年剧，阴寒此际频。烟溪长作暝，霜叶不成春。北贡来何缓，西师信未真。平生绕朝策，吾亦愧斯人。须发五分白，相看倍怆然。死吾元有命，穷子定非天。蓬转甘今日，丝悬忆去年。遥怜清夜梦，亦堕白鸥边。
十月即事呈彦章·其一
作者：周孚
朝代：宋
体裁：五言律诗

衰病今年剧，阴寒此际频。烟溪长作暝，霜叶不成春。北贡来何缓，西师信未真。平生绕朝策，吾亦愧斯人。
十月即事呈彦章·其二
作者：周孚
朝代：宋

须发五分白，相看倍怆然。死吾元有命，穷子定非天。蓬转甘今日，丝悬忆去年。遥怜清夜梦，亦堕白鸥边。
十月即事呈彦章·其二
作者：周孚
朝代：宋

须髮五分白，相看倍怆然。
死吾元有命，穷子定非天。
蓬转甘今日，丝悬忆去年。
遥怜清夜梦，亦堕白鸥边。
即事二首
作者：周孚
朝代：宋

漠漠冥冥氛祲多，人间何地可婆娑。穷途正苦身为累，老境仍嫌病作魔。此日苍生望安石，向时老将忆廉颇。周宣汉武规摹在，谁为君王赋伐柯。曀曀长空蔽夕云，杖藜徙倚莫江滨。孤城风土偏愁客，别岸烟埃欲污人。谩说一言能悟汉，久疑三户解亡秦。风饕雪虐銮舆地，湖海无能泣病臣。
即事二首·其一
作者：周孚
朝代：宋

漠漠冥冥氛祲多，人間何地可婆娑。
窮途正苦身爲累，老境仍嫌病作魔。
此日蒼生望安石，向時老將憶廉頗。
周宣漢武規摹在，誰爲君王賦伐柯。
即事二首·其一
作者：周孚
朝代：宋
体裁：七言律诗

漠漠冥冥氛祲多，人间何地可婆娑。穷途正苦身为累，老境仍嫌病作魔。此日苍生望安石，向时老将忆廉颇。周宣汉武规摹在，谁为君王赋伐柯。
即事二首·其二
作者：周孚
朝代：宋

曀曀長空蔽夕雲，杖藜徙倚莫江濱。
孤城風土偏愁客，別岸煙埃欲污人。
謾說一言能悟漢，久疑三戶解亡秦。
風饕雪虐鑾輿地，湖海無能泣病臣。
即事二首·其二
作者：周孚
朝代：宋
体裁：七言律诗

曀曀长空蔽夕云，杖藜徙倚莫江滨。孤城风土偏愁客，别岸烟埃欲污人。谩说一言能悟汉，久疑三户解亡秦。风饕雪虐銮舆地，湖海无能泣病臣。
口占贈致遠
作者：周孚
朝代：宋

柳絮翩翩燕子飛，小園風物總宜詩。
今年已解穰侯印，輸與三生杜牧之。
口占赠致远
作者：周孚
朝代：宋
体裁：七言绝句

柳絮翩翩燕子飞，小园风物总宜诗。今年已解穰侯印，输与三生杜牧之。
口占送汪元章兼柬述之同年
作者：周孚
朝代：宋

君行社燕前，老意倍凄然。
离思秋声裏，归程夕照边。
久藏和氏璧，行着祖生鞭。
为语同门友，吾贫亦去年。
口占送汪元章兼柬述之同年
作者：周孚
朝代：宋

君行社燕前，老意倍凄然。离思秋声里，归程夕照边。久藏和氏璧，行著祖生鞭。为语同门友，吾贫亦去年。
口占送汪元章兼柬述之同年
作者：周孚
朝代：宋

君行社燕前，老意倍淒然。
離思秋聲裏，歸程夕照邊。
久藏和氏璧，行著祖生鞭。
爲語同門友，吾貧亦去年。
史庆臣止酒
作者：周孚
朝代：宋
体裁：五言律诗

韩时孤愤客，楚境独醒翁。莫景还谁似，高怀只子同。已亡千日醉，可更十年穷。吴稻新舂白，犹堪慰转蓬。
史庆臣贫甚汤朝美士美以书招之作诗以饯其行
作者：周孚
朝代：宋
体裁：古风

愤时胆如斗，论事须磔猬。阅人习熟中，见子差吐气。十年卧岷峨，一芥视富贵。只今五穷迫，叹息一饱未。子才固崎嵚，渠眼亦髣髴。黄金贱钟期，此语可歔欷。中山两公子，好义吾所畏。深憎泾渭杂，屡斥蜩螗沸。尺书独唤子，如子亦差慰。相从一语合，肯顾百金费。孤松危欲死，莫惜加灌溉。向来监河侯，吾惭可胜讳。
史慶臣止酒
作者：周孚
朝代：宋

韓時孤憤客，楚境獨醒翁。
莫景還誰似，高懷只子同。
已亡千日醉，可更十年窮。
吳稻新舂白，猶堪慰轉蓬。
史慶臣貧甚湯朝美士美以書招之作詩以餞其行
作者：周孚
朝代：宋

憤時膽如斗，論事須磔蝟。
閲人習熟中，見子差吐氣。
十年卧岷峨，一芥視富貴。
只今五窮迫，歎息一飽未。
子才固崎嶔，渠眼亦髣髴。
黄金賤鍾期，此語可歔欷。
中山兩公子，好義吾所畏。
深憎涇渭雜，屢斥蜩螗沸。
尺書獨喚子，如子亦差慰。
相從一語合，肯顧百金費。
孤松危欲死，莫惜加灌溉。
向來監河侯，吾慚可勝諱。
同伯庸游甘露有感次仲賢韻二首·其一
作者：周孚
朝代：宋

故人同我去，清旦杖崇岡。
寒日無留照，驚鴻有斷行。
聊將一日款，少洗十年忙。
衰病不相棄，我廬今未荒。
同伯庸游甘露有感次仲賢韻二首·其二
作者：周孚
朝代：宋

縱談四壁靜，宴坐一鈴鳴。
老火漸消晝，寒窗忽報晴。
凄涼魯兩士，赫奕漢三明。
俱作南柯夢，令人骨亦驚。
同伯庸游甘露有感次仲贤韵二首
作者：周孚
朝代：宋

故人同我去，清旦杖崇冈。寒日无留照，惊鸿有断行。聊将一日款，少洗十年忙。衰病不相弃，我庐今未荒。纵谈四壁静，宴坐一铃鸣。老火渐消昼，寒窗忽报晴。凄凉鲁两士，赫奕汉三明。俱作南柯梦，令人骨亦惊。
同伯庸游甘露有感次仲贤韵二首·其一
作者：周孚
朝代：宋
体裁：五言律诗

故人同我去，清旦杖崇冈。寒日无留照，惊鸿有断行。聊将一日款，少洗十年忙。衰病不相弃，我庐今未荒。
同伯庸游甘露有感次仲贤韵二首·其二
作者：周孚
朝代：宋
体裁：五言律诗

纵谈四壁静，宴坐一铃鸣。老火渐消昼，寒窗忽报晴。凄凉鲁两士，赫奕汉三明。俱作南柯梦，令人骨亦惊。
同范三哥訪鑒長老鑒犍爲人而挂錫金山
作者：周孚
朝代：宋

愔愔山月照峨眉，未暇西游鬢已絲。
勝日來陪巨卿友，莫年親見德雲師。
解除鬚髮元非錯，肯老山林更自奇。
趺坐繩床兩無語，此心真有幾人知。
同范三哥访鉴长老鉴犍为人而挂锡金山
作者：周孚
朝代：宋

愔愔山月照峨眉，未暇西游鬓已丝。胜日来陪巨卿友，莫年亲见德云师。解除须发元非错，肯老山林更自奇。趺坐绳床两无语，此心真有几人知。
同范三哥访鉴长老鉴犍为人而挂锡金山
作者：周孚
朝代：宋

愔愔山月照峨眉，未暇西游鬓已丝。
胜日来陪巨卿友，莫年亲见德云师。
解除鬚髮元非错，肯老山林更自奇。
趺坐绳床两无语，此心真有几人知。
吕城与苏庭藻饮
作者：周孚
朝代：宋
体裁：五言律诗

俗物败人意，子来真醒心。陆沉何用叹，白堕不妨深。老去惭连璧，情亲记断金。归途更清绝，天迥月低林。
听环上人琴
作者：周孚
朝代：宋

幽弦窈眇方秋蝇，和音条鬯俄春莺。断冰哀玉俱入耳，听尽清商听清徵。浮云敛尽江月明，不意莫耳闻此声。夷中知白骨已朽，后来如师亦希有。但忧曲古世罕听，那不少徇时人情。宁甘弦断挂壁角，缠声鹿鸣渠不学。
听环上人琴
作者：周孚
朝代：宋

幽絃窈眇方秋蝇，和音条鬯俄春鶑。
断冰哀玉俱入耳，听尽清商听清征。
浮云敛尽江月明，不意莫耳闻此声。
夷中知白骨已朽，后来如师亦希有。
但忧曲古世罕听，那不少徇时人情。
宁甘絃断挂壁角，缠声鹿鸣渠不学。
呂城與蘇庭藻飲
作者：周孚
朝代：宋

俗物敗人意，子來真醒心。
陸沉何用歎，白墮不妨深。
老去慚連璧，情親記斷金。
歸途更清絕，天迥月低林。
呈伯永
作者：周孚
朝代：宋
体裁：五言律诗

陈稻那能白，寒炉或似红。云低将作雨，树老不禁风。流落身俱客，摧颓鬓已翁。相看一杯酒，老子不书空。
呈伯永
作者：周孚
朝代：宋

陳稻那能白，寒爐或似紅。
雲低將作雨，樹老不禁風。
流落身俱客，摧頹鬢已翁。
相看一杯酒，老子不書空。
呈曾秀州原伯二首
作者：周孚
朝代：宋

叹息茶山老，知名四十年。惊看二龙在，喜有一灯传。厚礼惭虚左，微材许诣前。形神见公妙，闭口敢言禅。古人不可见，此恨与生俱。平日轻馀子，今年识大巫。迷涂方此困，羸瘵待公苏。换骨宁无法，聊烦举一隅。
呈曾秀州原伯二首·其一
作者：周孚
朝代：宋
体裁：五言律诗

叹息茶山老，知名四十年。惊看二龙在，喜有一灯传。厚礼惭虚左，微材许诣前。形神见公妙，闭口敢言禅。
呈曾秀州原伯二首·其一
作者：周孚
朝代：宋

歎息茶山老，知名四十年。
驚看二龍在，喜有一燈傳。
厚禮慚虛左，微材許詣前。
形神見公妙，閉口敢言禪。
呈曾秀州原伯二首·其二
作者：周孚
朝代：宋

古人不可見，此恨與生俱。
平日輕餘子，今年識大巫。
迷塗方此困，羸瘵待公蘇。
換骨寧無法，聊煩舉一隅。
呈曾秀州原伯二首·其二
作者：周孚
朝代：宋

古人不可见，此恨与生俱。
平日轻余子，今年识大巫。
迷涂方此困，羸瘵待公苏。
换骨宁无法，聊烦举一隅。
呈曾秀州原伯二首·其二
作者：周孚
朝代：宋

古人不可见，此恨与生俱。平日轻馀子，今年识大巫。迷涂方此困，羸瘵待公苏。换骨宁无法，聊烦举一隅。
命瞻录近诗寄日新
作者：周孚
朝代：宋

涉世殊无味，言诗粗有芽。
尔能明瑟僩，吾不惮车斜。
老管元江苇，寒笺更蜀麻。
因书寄痴叔，剩为乃翁夸。
命瞻录近诗寄日新
作者：周孚
朝代：宋

涉世殊无味，言诗粗有芽。尔能明瑟僩，吾不惮车斜。老管元江苇，寒笺更蜀麻。因书寄痴叔，剩为乃翁誇。
命瞻錄近詩寄日新
作者：周孚
朝代：宋

涉世殊無味，言詩粗有芽。
爾能明瑟僩，吾不憚車斜。
老管元江葦，寒牋更蜀麻。
因書寄癡叔，剩爲乃翁誇。
哭员著作
作者：周孚
朝代：宋
体裁：五言律诗

每憎鸡荩谷，自许凤鸣冈。论事方刘向，修文遽卜商。高名宁泯没，老意自凄凉。叹息褚中惠，此生那可忘。
哭員著作
作者：周孚
朝代：宋

每憎雞藎穀，自許鳳鳴岡。
論事方劉向，修文遽卜商。
高名寧泯沒，老意自淒涼。
歎息褚中惠，此生那可忘。
哭彥康次德裕韻
作者：周孚
朝代：宋

力學世不售，甘心委埃塵。
悠悠長夜臺，一往不願晨。
雖過賈誼年，竟似黔婁貧。
施施者誰子，佩玉拖朝紳。
交游能幾何，又復失此人。
妙語不可繼，老懷向誰親。
憶昔共艱阨，我軀猶子身。
右轂忽爾摧，此去良苦辛。
豈無堂堂交，政恐難與仁。
載歌黄鳥詩，老淚淋衣巾。
哭彦康次德裕韵
作者：周孚
朝代：宋

力学世不售，甘心委埃尘。悠悠长夜台，一往不愿晨。虽过贾谊年，竟似黔娄贫。施施者谁子，佩玉拖朝绅。交游能几何，又复失此人。妙语不可继，老怀向谁亲。忆昔共艰阨，我躯犹子身。右毂忽尔摧，此去良苦辛。岂无堂堂交，政恐难与仁。载歌黄鸟诗，老泪淋衣巾。
哭彦康次德裕韵
作者：周孚
朝代：宋

力学世不售，甘心委埃尘。
悠悠长夜台，一往不愿晨。
虽过贾谊年，竟似黔娄贫。
施施者谁子，佩玉拖朝绅。
交游能几何，又復失此人。
妙语不可继，老怀向谁亲。
忆昔共艰阨，我躯犹子身。
右毂忽尔摧，此去良苦辛。
岂无堂堂交，政恐难与仁。
载歌黄鸟诗，老泪淋衣巾。
哭智棻上人
作者：周孚
朝代：宋
体裁：古风

石翁山边初见子，僧宝遗珠无乃是。当年不负澄观诗，晚岁还供玉川米。河润九里人所传，我穷累渠今溘然。秋风宿草荒墓田，再来阿练吾无缘。
哭智棻上人
作者：周孚
朝代：宋

石翁山邊初見子，僧寶遺珠無乃是。
當年不負澄觀詩，晚歲還供玉川米。
河潤九里人所傳，我窮累渠今溘然。
秋風宿草荒墓田，再來阿練吾無緣。
哭杨虞臣丈
作者：周孚
朝代：宋

先君捐馆时，亲旧止四五。丁宁奉遗训，我没谁抚汝。孤生卧苫块，泣血诵此语。杨公十年旧，不见五年许。两萍忽相遇，握手涕如雨。高怀几骨肉，老语倾肺腑。生死见交情，公固不愧古。呜呼英锐气，又掩泉下土。我行田野间，陈迹时一睹。尚馀旧题壁，犹有所畦圃。二儿吾未识，必有称家主。寥寥先友记，文缺久不补。渠如能缀缉，吾敢惮覼缕。但得行实完，虽迟不犹愈。
哭杨虞臣丈
作者：周孚
朝代：宋

先君捐馆时，亲旧止四五。
丁宁奉遗训，我没谁抚汝。
孤生卧苫块，泣血诵此语。
杨公十年旧，不见五年许。
两萍忽相遇，握手涕如雨。
高怀几骨肉，老语倾肺腑。
生死见交情，公固不愧古。
呜呼英锐气，又掩泉下土。
我行田野间，陈迹时一覩。
尚余旧题壁，犹有所畦圃。
二儿吾未识，必有称家主。
寥寥先友记，文缺久不补。
渠如能缀缉，吾敢惮覼缕。
但得行实完，虽迟不犹愈。
哭柳仲和
作者：周孚
朝代：宋

干时双落莫，触事两趑趄。
意广子知我，命穷天丧予。
哀音来涧壑，老泪湿衿裾。
从此南冈下，经年独荷鉏。
哭柳仲和
作者：周孚
朝代：宋

干时双落莫，触事两趑趄。意广子知我，命穷天丧予。哀音来涧壑，老泪湿衿裾。从此南冈下，经年独荷锄。
哭柳仲和
作者：周孚
朝代：宋

干時雙落莫，觸事兩趑趄。
意廣子知我，命窮天喪予。
哀音來澗壑，老淚溼衿裾。
從此南岡下，經年獨荷鉏。
哭楊虞臣丈
作者：周孚
朝代：宋

先君捐館時，親舊止四五。
丁寧奉遺訓，我沒誰撫汝。
孤生卧苫塊，泣血誦此語。
楊公十年舊，不見五年許。
兩萍忽相遇，握手涕如雨。
高懷幾骨肉，老語傾肺腑。
生死見交情，公固不愧古。
嗚呼英銳氣，又掩泉下土。
我行田野間，陳迹時一覩。
尚餘舊題壁，猶有所畦圃。
二兒吾未識，必有稱家主。
寥寥先友記，文缺久不補。
渠如能綴緝，吾敢憚覼縷。
但得行實完，雖遲不猶愈。
哭畋
作者：周孚
朝代：宋

久識死爲滅，正緣情未忘。
宿因吾已斷，惡債爾先償。
臨老翻如衍，平生錯笑商。
莫風吹雨至，老淚併淋浪。
哭畋
作者：周孚
朝代：宋

久识死为灭，正缘情未忘。
宿因吾已断，恶债尔先偿。
临老翻如衍，平生错笑商。
莫风吹雨至，老泪併淋浪。
哭畋
作者：周孚
朝代：宋

久识死为灭，正缘情未忘。宿因吾已断，恶债尔先偿。临老翻如衍，平生错笑商。莫风吹雨至，老泪并淋浪。
哭高伯庸
作者：周孚
朝代：宋

晚雨泽丛艾，惊风倒枯松。苍苍固无神，此语疑可从。十年江南岸，与君每从容。披翻俱败简，登眺同老筇。平生毁誉半，意子陈元龙。方期万里行，忽与二竖逢。哀音忆初闻，一恸几摧胸。岁月逝不留，炎曦已成冬。惟昔在世日，最厚庞与龚。联翩奇祸作，摧此西峙峰。凄然荷锄地，谁复伴老慵。稚儿亦可怜，见我犹能恭。勿说山巨源，吾今愧渠侬。
哭高伯庸
作者：周孚
朝代：宋

晚雨泽丛艾，惊风倒枯松。
苍苍固无神，此语疑可从。
十年江南岸，与君每从容。
披翻俱败简，登眺同老筇。
平生毁誉半，意子陈元龙。
方期万里行，忽与二竖逢。
哀音忆初闻，一恸几摧胸。
岁月逝不留，炎曦已成冬。
惟昔在世日，最厚庞与龚。
联翩奇祸作，摧此西峙峰。
凄然荷锄地，谁復伴老慵。
稚儿亦可怜，见我犹能恭。
勿说山巨源，吾今愧渠侬。
哭高伯庸
作者：周孚
朝代：宋

晚雨澤叢艾，驚風倒枯松。
蒼蒼固無神，此語疑可從。
十年江南岸，與君每從容。
披翻俱敗簡，登眺同老筇。
平生毀譽半，意子陳元龍。
方期萬里行，忽與二豎逢。
哀音憶初聞，一慟幾摧胸。
歲月逝不留，炎曦已成冬。
惟昔在世日，最厚龐與龔。
聯翩奇禍作，摧此西峙峰。
淒然荷鋤地，誰復伴老慵。
稚兒亦可憐，見我猶能恭。
勿說山巨源，吾今愧渠儂。
問杜叔異覓藤州簟
作者：周孚
朝代：宋

舊識藤州簟，清寒愜病夫。
深宜薦黄妳，真可配青奴。
絕境無由致，衰年政此須。
漫膚仍復汗，君記法曹無。
喜日新至
作者：周孚
朝代：宋

冲风冲雨何时了，忽忽归来岁又冬。老弟世缘真嚼蜡，病兄术业亦屠龙。寒灯眩目何妨暗，浊酒浇胸莫厌浓。庞子高郎已芜没，两穷相对且从容。
喜日新至
作者：周孚
朝代：宋

衝風衝雨何時了，忽忽歸來歲又冬。
老弟世緣真嚼蠟，病兄術業亦屠龍。
寒燈眩目何妨暗，濁酒澆胸莫厭濃。
龐子高郎已蕪沒，兩窮相對且從容。
喜日新至
作者：周孚
朝代：宋

衝风衝雨何时了，忽忽归来岁又冬。
老弟世缘真嚼蜡，病兄术业亦屠龙。
寒灯眩目何妨暗，浊酒浇胸莫厌浓。
庞子高郎已芜没，两穷相对且从容。
喜清宇伯强自外县归
作者：周孚
朝代：宋
体裁：七言律诗

不见尊前两友生，流年欲尽不胜情。寒窗孤坐风初定，短策同来雪正晴。浊酒只今俱入务，新诗从此试寻盟。黄尘掠面无佳思，乞得逢君眼便明。
喜清宇伯强自外縣歸
作者：周孚
朝代：宋

不見尊前兩友生，流年欲盡不勝情。
寒窗孤坐風初定，短策同來雪正晴。
濁酒只今俱入務，新詩從此試尋盟。
黄塵掠面無佳思，乞得逢君眼便明。
喜陈道人自泰州来作此诗留之
作者：周孚
朝代：宋

光风转芳树，子向毗陵去。霜风振枯荄，子自海陵来。悠悠万里江，一苇安可杭。浮杯不作难，子亦石肺肠。文章一小技，知我独子耳。食贫强折腰，此复愧于子。草草具一餐，芋火对懒残。孤筇勿遽往，岁莫方冱寒。
喜陈道人自泰州来作此诗留之
作者：周孚
朝代：宋

光风转芳树，子向毗陵去。
霜风振枯荄，子自海陵来。
悠悠万里江，一苇安可杭。
浮杯不作难，子亦石肺肠。
文章一小技，知我独子耳。
食贫强折腰，此復愧于子。
草草具一餐，芋火对懒残。
孤筇勿遽往，岁莫方冱寒。
喜陳道人自泰州來作此詩留之
作者：周孚
朝代：宋

光風轉芳樹，子向毗陵去。
霜風振枯荄，子自海陵來。
悠悠萬里江，一葦安可杭。
浮杯不作難，子亦石肺腸。
文章一小技，知我獨子耳。
食貧强折腰，此復愧於子。
草草具一餐，芋火對嬾殘。
孤筇勿遽往，歲莫方沍寒。
嘉甫有西园之约病未能往
作者：周孚
朝代：宋

风流王武子，一见一番新。处世诚名士，于余复外姻。追寻元自熟，招唤不须频。孤负名园兴，衰年实厌春。
嘉甫有西园之约病未能往
作者：周孚
朝代：宋

风流王武子，一见一番新。
处世诚名士，于余復外姻。
追寻元自熟，招唤不须频。
孤负名园兴，衰年实厌春。
嘉甫有西園之約病未能往
作者：周孚
朝代：宋

風流王武子，一見一番新。
處世誠名士，於余復外姻。
追尋元自熟，招喚不須頻。
孤負名園興，衰年實厭春。
夜坐偶作
作者：周孚
朝代：宋

霜風振枯條，掩戶日已夕。
老屐不出游，畏此寒懔慄。
挑燈對空爐，蟲聲喧四壁。
翻書娛兩眥，渺渺玄霧隔。
爬搔餘倦酲，城鼓聽歷歷。
狸奴木上坐，相對成二客。
殷勤謝爾曹，伴我此岑寂。
干時悔前猛，學道飽新得。
請看警露鶴，何似遇風鷁。
懷情鬰不語，簷月已半仄。
夜坐偶作
作者：周孚
朝代：宋

霜风振枯条，掩户日已夕。老屐不出游，畏此寒懔慄。挑灯对空炉，虫声喧四壁。翻书娱两眦，渺渺玄雾隔。爬搔馀倦酲，城鼓听历历。狸奴木上坐，相对成二客。殷勤谢尔曹，伴我此岑寂。干时悔前猛，学道饱新得。请看警露鹤，何似遇风鹢。怀情郁不语，檐月已半仄。
夜坐偶作
作者：周孚
朝代：宋

霜风振枯条，掩户日已夕。
老屐不出游，畏此寒懔栗。
挑灯对空炉，虫声喧四壁。
翻书娱两眦，渺渺玄雾隔。
爬搔余倦酲，城鼓听历历。
狸奴木上坐，相对成二客。
殷勤谢尔曹，伴我此岑寂。
干时悔前猛，学道饱新得。
请看警露鹤，何似遇风鹢。
怀情鬰不语，檐月已半仄。
夜坐怀日新
作者：周孚
朝代：宋

小室颇修洁，短窗亦虚明。雠书岂不佳，念汝翻怆情。忆昨乾元初，春风被檐楹。炙背俯晴轩，铿然读书声。忽起四方志，遽作千里行。别来四寒暑，归计犹未成。买桂炊白玉，崎岖客都城。两鬓不受愁，应已白发生。斗粟能几何，终年费经营。短鞭望马腹，我亦饥寒并。老怀少机械，世路多沟坑。安得沮溺田，与子穷岁耕。
夜坐怀日新
作者：周孚
朝代：宋

小室颇修洁，短窗亦虚明。
雠书岂不佳，念汝翻怆情。
忆昨干元初，春风被檐楹。
炙背俯晴轩，铿然读书声。
忽起四方志，遽作千里行。
别来四寒暑，归计犹未成。
买桂炊白玉，崎岖客都城。
两鬓不受愁，应已白髮生。
斗粟能几何，终年费经营。
短鞭望马腹，我亦饥寒并。
老怀少机械，世路多沟坑。
安得沮溺田，与子穷岁耕。
夜坐懷日新
作者：周孚
朝代：宋

小室頗修潔，短窗亦虛明。
讎書豈不佳，念汝翻愴情。
憶昨乾元初，春風被簷楹。
炙背俯晴軒，鏗然讀書聲。
忽起四方志，遽作千里行。
別來四寒暑，歸計猶未成。
買桂炊白玉，崎嶇客都城。
兩鬢不受愁，應已白髮生。
斗粟能幾何，終年費經營。
短鞭望馬腹，我亦饑寒并。
老懷少機械，世路多溝坑。
安得沮溺田，與子窮歲耕。
夜坐有怀
作者：周孚
朝代：宋

冲风凛欲冰，积雪寒未扫。春光来何迟，双鬓倏已老。悲吟北窗下，孤坐对参昴。不忧釜生鱼，漫谓诗可饱。平生赏音人，团聚苦不早。陈翁气金玉，蔡子文斧藻。仓皇一骇散，各适千里道。悠悠残岁月，忽忽老怀抱。道腴虽自味，俗况固难好。无疑赵居士，欲刬佛殿草。
夜坐有怀
作者：周孚
朝代：宋

衝风凛欲冰，积雪寒未扫。
春光来何迟，双鬓倏已老。
悲吟北窗下，孤坐对参昴。
不忧釜生鱼，漫谓诗可饱。
平生赏音人，团聚苦不早。
陈翁气金玉，蔡子文斧藻。
仓皇一骇散，各适千里道。
悠悠残岁月，忽忽老怀抱。
道腴虽自味，俗况固难好。
无疑赵居士，欲刬佛殿草。
夜坐有懷
作者：周孚
朝代：宋

衝風凜欲冰，積雪寒未掃。
春光來何遲，雙鬢倏已老。
悲吟北窗下，孤坐對參昴。
不憂釜生魚，漫謂詩可飽。
平生賞音人，團聚苦不早。
陳翁氣金玉，蔡子文斧藻。
倉皇一駭散，各適千里道。
悠悠殘歲月，忽忽老懷抱。
道腴雖自味，俗况固難好。
無疑趙居士，欲剗佛殿草。
夢與辛幼安遇於一精舍予賦詩一篇覺而記其卒章云它年寄書處當記盧仝窮因賦此詩寄之
作者：周孚
朝代：宋

秋霜草花落，夢君浮屠宮。
羈魂得清游，短章見深衷。
破屋仰見天，何人記盧仝。
相逢大槐國，一笑仍怱怱。
與君十年交，九年悲轉蓬。
君行牛斗南，我在淮漢東。
修途繚山岳，此會何緣同。
伏枕自歎息，衰懷托西風。
啾啾籬間雀，冉冉天際鴻。
擔簦亦何憾，吾生自當窮。
扁舟具蓑笠，久已藏胸中。
它年君來時，葦間尋此翁。
大疫聞德厚病雖少愈而苦未能愈
作者：周孚
朝代：宋

棘人元自瘦，況復病相侵。
鍾趙妖猶昔，岐雷術謾今。
昏昏藥應倦，忽忽日殊深。
安得詹何輩，瀾翻慰此心。
大疫闻德厚病虽少愈而苦未能愈
作者：周孚
朝代：宋

棘人元自瘦，况复病相侵。钟赵妖犹昔，岐雷术谩今。昏昏药应倦，忽忽日殊深。安得詹何辈，澜翻慰此心。
大疫闻德厚病虽少愈而苦未能愈
作者：周孚
朝代：宋

棘人元自瘦，况復病相侵。
钟赵妖犹昔，岐雷术谩今。
昏昏药应倦，忽忽日殊深。
安得詹何辈，澜翻慰此心。
天宁寺清宇壁间韵
作者：周孚
朝代：宋
体裁：七言绝句

风历寒窗竹自鸣，老谈还得片时醒。挽君小住君知否，恐有楞伽未了经。
天寧寺清宇壁間韻
作者：周孚
朝代：宋

風歷寒窗竹自鳴，老談還得片時醒。
挽君小住君知否，恐有楞伽未了經。
头风
作者：周孚
朝代：宋

阳虚已宜病，冬疠复参同。老耳时吹雨，羸躯未可风。昔针空自验，今檄竟谁工。制帽狐皮在，儿童勿笑翁。
头风
作者：周孚
朝代：宋

阳虚已宜病，冬疠復参同。
老耳时吹雨，羸躯未可风。
昔鍼空自验，今檄竟谁工。
制帽狐皮在，儿童勿笑翁。
奉寄满足窟主王雅州所居也
作者：周孚
朝代：宋

知君投老竟谁逢，摩度罗城宿契同。妙语幸陪三日款，病怀顿失十年穷。向时尺鴳嗟渠辈，今日冥鸿信此翁。莫惜平生太玄草，君山元自识扬雄。
奉寄满足窟主王雅州所居也
作者：周孚
朝代：宋

知君投老竟谁逢，摩度罗城宿契同。
妙语幸陪三日款，病怀顿失十年穷。
向时尺鷃嗟渠辈，今日冥鸿信此翁。
莫惜平生太玄草，君山元自识扬雄。
奉寄滿足窟主王雅州所居也
作者：周孚
朝代：宋

知君投老竟誰逢，摩度羅城宿契同。
妙語幸陪三日款，病懷頓失十年窮。
向時尺鷃嗟渠輩，今日冥鴻信此翁。
莫惜平生太玄草，君山元自識揚雄。
奉寄西园主人
作者：周孚
朝代：宋

幽园不到已经时，尚记山翁倒接䍦。老柳吹绵浑似梦，断云阁雨政关诗。自怜药裹方撩我，试问棋枰欲对谁。闻道春风木芍药，断畦犹有剪残枝。
奉寄西园主人
作者：周孚
朝代：宋

幽园不到已经时，尚记山翁倒接䍦。
老柳吹绵浑似梦，断云阁雨政关诗。
自怜药裹方撩我，试问棋枰欲对谁。
闻道春风木芍药，断畦犹有翦残枝。
奉寄西園主人
作者：周孚
朝代：宋

幽園不到已經時，尚記山翁倒接䍦。
老柳吹綿渾似夢，斷雲閣雨政關詩。
自憐藥裹方撩我，試問棋枰欲對誰。
聞道春風木芍藥，斷畦猶有翦殘枝。
宿崇福庵显上人房
作者：周孚
朝代：宋
体裁：五言律诗

潦收秋涧静，木落莫山稠。石路果能滑，杖藜聊此留。夜房憎豹脚，朝饭忆猫头。为语汤从事，无忘马少游。
宿崇福庵顯上人房
作者：周孚
朝代：宋

潦收秋澗靜，木落莫山稠。
石路果能滑，杖藜聊此留。
夜房憎豹脚，朝飯憶貓頭。
爲語湯從事，無忘馬少游。
寄东观聂道士
作者：周孚
朝代：宋

幽忧忽忽未能除，浊酒相逢辄倩沽。老语参同真石友，高怀一见只臞儒。当时共叹辽东鹤，此日还思叶县凫。老柳吹绵春有几，会须重醉紫琼腴。
寄东观聂道士
作者：周孚
朝代：宋

幽忧忽忽未能除，浊酒相逢辄倩沽。
老语参同真石友，高怀一见只臞儒。
当时共叹辽东鹤，此日还思叶县鳬。
老柳吹绵春有几，会须重醉紫琼腴。
寄从之时闻黄丈仲秉初亡
作者：周孚
朝代：宋
体裁：七言律诗

陇月撩人特地圆，真成千里共婵娟。尺书好附今年雁，别酒尝听去夏蝉。二顷未知何处是，九原谁似此翁贤。老怀欲语还惆怅，肠断春江上水船。
寄仲微杜丈
作者：周孚
朝代：宋

小雨催春杏半紅，轉頭庭戶已秋風。
劉楨昔病雖差愈，侯喜今詩竟未工。
瘦馬羸僮還自笑，綠尊黄菊定誰同。
十年塞耳人間語，剩欲從公一破聾。
寄仲微杜丈
作者：周孚
朝代：宋
体裁：七言律诗

小雨催春杏半红，转头庭户已秋风。刘桢昔病虽差愈，侯喜今诗竟未工。瘦马羸僮还自笑，绿尊黄菊定谁同。十年塞耳人间语，剩欲从公一破聋。
寄何髯
作者：周孚
朝代：宋

髯何不見二年餘，落魄京塵强健無。
淮上風沙尤可厭，今年我亦白髭鬚。
寄何髯
作者：周孚
朝代：宋

髯何不见二年余，落魄京尘强健无。
淮上风沙尤可厌，今年我亦白髭鬚。
寄何髯
作者：周孚
朝代：宋

髯何不见二年馀，落魄京尘强健无。淮上风沙尤可厌，今年我亦白髭须。
寄史伯强
作者：周孚
朝代：宋
体裁：古风

一日抵三岁，子行踰十旬。昔如宫应商，今若参与辰。力挽殊未来，叹息寒江滨。附书双鲤鱼，沧波正奫沦。平生金石交，如子不数人。饱更松桂秋，不羡桃李春。向来相期处，可但髯绝伦。一朝忽去眼，那能不酸辛。悠悠世网中，双鬓各已新。岂无耦耕约，奈此离别频。富贵朝露耳，莫负头上巾。归来建德国，与子同问津。
寄史伯强
作者：周孚
朝代：宋

一日抵三歲，子行踰十旬。
昔如宮應商，今若參與辰。
力挽殊未來，歎息寒江濱。
附書雙鯉魚，滄波正奫淪。
平生金石交，如子不數人。
飽更松桂秋，不羨桃李春。
向來相期處，可但髯絕倫。
一朝忽去眼，那能不酸辛。
悠悠世網中，雙鬢各已新。
豈無耦耕約，奈此離別頻。
富貴朝露耳，莫負頭上巾。
歸來建德國，與子同問津。
寄宛陵陈丈
作者：周孚
朝代：宋
体裁：七言律诗

莫云低处是江东，病眼凄迷夕照红。千里相望空咄咄，一书欲寄竟匆匆。已休心迹嚣尘外，更付功名笔研中。遥想家居老彭泽，晚年身世只僧同。
寄宛陵陳丈
作者：周孚
朝代：宋

莫雲低處是江東，病眼淒迷夕照紅。
千里相望空咄咄，一書欲寄竟匆匆。
已休心跡囂塵外，更付功名筆研中。
遥想家居老彭澤，晚年身世只僧同。
寄幼安
作者：周孚
朝代：宋

送君城西原，春水今凿冰。两州灌瓜地，一往竟未能。衡门闭青苔，欲语谁复应。招邀西飞鸿，因得问寝兴。向时金华翁，与君尝伏膺。清谈尚尊俎，高标忽丘陵。梁木果尔摧，天理安可凭。吾侪鬼揶揄，可但世所憎。霜风拉枯桑，嘱君护茵凭。我病比复加，日饭那得升。残年卧闾巷，盛事望友朋。得见君奋飞，吾甘老薪蒸。
寄幼安
作者：周孚
朝代：宋

送君城西原，春水今凿冰。
两州灌瓜地，一往竟未能。
衡门闭青苔，欲语谁復应。
招邀西飞鸿，因得问寝兴。
向时金华翁，与君尝伏膺。
清谈尚尊俎，高标忽丘陵。
梁木果尔摧，天理安可凭。
吾侪鬼揶揄，可但世所憎。
霜风拉枯桑，嘱君护茵凭。
我病比復加，日饭那得升。
残年卧闾巷，盛事望友朋。
得见君奋飞，吾甘老薪蒸。
寄幼安
作者：周孚
朝代：宋

送君城西原，春水今鑿冰。
兩州灌瓜地，一往竟未能。
衡門閉青苔，欲語誰復應。
招邀西飛鴻，因得問寢興。
向時金華翁，與君嘗伏膺。
清談尚尊俎，高標忽丘陵。
梁木果爾摧，天理安可憑。
吾儕鬼揶揄，可但世所憎。
霜風拉枯桑，囑君護茵憑。
我病比復加，日飯那得升。
殘年卧閭巷，盛事望友朋。
得見君奮飛，吾甘老薪蒸。
寄庭藻
作者：周孚
朝代：宋

霜風凜凜戰征帆，夜月船窗許對談。
當日心期付張八，莫年詩筆憶陳三。
玉難售楚真堪歎，竽解欺齊竊自慚。
垂橐歸來未糊口，更煩米價問淮南。
寄庭藻
作者：周孚
朝代：宋
体裁：七言律诗

霜风凛凛战征帆，夜月船窗许对谈。当日心期付张八，莫年诗笔忆陈三。玉难售楚真堪叹，竽解欺齐窃自惭。垂橐归来未糊口，更烦米价问淮南。
寄從之時聞黄丈仲秉初亡
作者：周孚
朝代：宋

隴月撩人特地圓，真成千里共嬋娟。
尺書好附今年雁，別酒嘗聽去夏蟬。
二頃未知何處是，九原誰似此翁賢。
老懷欲語還惆悵，腸斷春江上水船。
寄日新
作者：周孚
朝代：宋
体裁：五言律诗

好在东吴客，归期尚未闻。已看梅里月，可忆蒜山云。仕路虽投剑，诗坛定策勋。他年一盂饭，扶耒待君分。
寄日新
作者：周孚
朝代：宋

好在東吳客，歸期尚未聞。
已看梅里月，可憶蒜山雲。
仕路雖投劍，詩壇定策勳。
他年一盂飯，扶耒待君分。
寄日新
作者：周孚
朝代：宋

楚水茫茫覿面難，燕鴻冉冉寄書還。
自知荒澤誰爲雨，却怪孤雲未出山。
寄日新
作者：周孚
朝代：宋
体裁：七言绝句

楚水茫茫觌面难，燕鸿冉冉寄书还。自知荒泽谁为雨，却怪孤云未出山。
寄日新并柬苏庭藻时在秀州
作者：周孚
朝代：宋

漕河千里流，十日可往返。
风帆昼夜至，子独音问罕。
平生锥画沙，落纸龙蛇满。
不应孟公豪，直作叔夜懒。
岂云附炎热，正恐厌衰散。
交游半鬼箓，老病仅余喘。
久为后辈玩，智与髮俱短。
征书子勿怪，炙手借余暖。
向时苏季子，坚操石可转。
迩来亦效颦，烦子更推挽。
併将百篇诗，慰此昏病眼。
寄日新并柬苏庭藻时在秀州
作者：周孚
朝代：宋

漕河千里流，十日可往返。风帆昼夜至，子独音问罕。平生锥画沙，落纸龙蛇满。不应孟公豪，直作叔夜懒。岂云附炎热，正恐厌衰散。交游半鬼箓，老病仅馀喘。久为后辈玩，智与发俱短。徵书子勿怪，炙手借馀暖。向时苏季子，坚操石可转。迩来亦效颦，烦子更推挽。并将百篇诗，慰此昏病眼。
寄日新并柬蘇庭藻時在秀州
作者：周孚
朝代：宋

漕河千里流，十日可往返。
風帆晝夜至，子獨音問罕。
平生錐畫沙，落紙龍蛇滿。
不應孟公豪，直作叔夜懶。
豈云附炎熱，正恐厭衰散。
交遊半鬼籙，老病僅餘喘。
久爲後輩玩，智與髮俱短。
徵書子勿怪，炙手借餘暖。
向時蘇季子，堅操石可轉。
邇來亦效顰，煩子更推挽。
併將百篇詩，慰此昏病眼。
寄朝美
作者：周孚
朝代：宋
体裁：古风

君才秀吾乡，真可歌大雅。疏通信而静，少有似君者。十年卧墙东，樲棘笑梧槚。摩挲怀中璧，顾我知者寡。一朝籋云去，始骇天下马。宁如不祥金，未铸先跃冶。煌煌汉家业，条画待董贾。皇文阅石室，秘署向金马。飞腾吾敢羡，拙艺真毁瓦。出处判殊涂，归耕弋阳野。
寄朝美
作者：周孚
朝代：宋

君才秀吾鄉，真可歌大雅。
疏通信而靜，少有似君者。
十年卧牆東，樲棘笑梧檟。
摩挲懷中璧，顧我知者寡。
一朝籋雲去，始駭天下馬。
寧如不祥金，未鑄先躍冶。
煌煌漢家業，條畫待董賈。
皇文閲石室，秘署向金馬。
飛騰吾敢羨，拙藝真毀瓦。
出處判殊塗，歸耕弋陽野。
寄東觀聶道士
作者：周孚
朝代：宋

幽憂忽忽未能除，濁酒相逢輒倩沽。
老語參同真石友，高懷一見只臞儒。
當時共歎遼東鶴，此日還思葉縣鳬。
老柳吹綿春有幾，會須重醉紫瓊腴。
寄汤朝美
作者：周孚
朝代：宋
体裁：七言律诗

君家堂下锦千堆，老眼春风亦快哉。胜日久孤三径约，浃辰深愧两书来。公租已办应多暇，家酿重开定几回。会挽蜀狂成一醉，莫嗔屐齿破苍苔。
寄汤朝美
作者：周孚
朝代：宋
体裁：七言律诗

绿树阴阴噪莫蝉，雀罗门户更萧然。平生流辈今谁在，乡里衣冠子最贤。老境幸逢倾盖语，畏途当记说车篇。荷锄端欲相随去，却恨初无二顷田。
寄湯朝美
作者：周孚
朝代：宋

君家堂下錦千堆，老眼春風亦快哉。
勝日久孤三徑約，浹辰深愧兩書來。
公租已辦應多暇，家釀重開定幾回。
會挽蜀狂成一醉，莫嗔屐齒破蒼苔。
寄湯朝美
作者：周孚
朝代：宋

綠樹陰陰噪莫蟬，雀羅門戶更蕭然。
平生流輩今誰在，鄉里衣冠子最賢。
老境幸逢傾蓋語，畏途當記說車篇。
荷鋤端欲相隨去，却恨初無二頃田。
寄焦山圜禅师二首
作者：周孚
朝代：宋

渺渺城东路，焦仙有旧庐。尝闻大雄谶，真合懒融居。贫病飘流际，艰难问讯初。一庵容听法，吾老合捐书。忆昨扁舟去，春江渌水波。相逢一瞬顷，所得万金多。妙解忘羁绊，初心寄琢磨。灵山他日会，为记老头陀。
寄焦山圜禅师二首·其一
作者：周孚
朝代：宋
体裁：五言律诗

渺渺城东路，焦仙有旧庐。尝闻大雄谶，真合懒融居。贫病飘流际，艰难问讯初。一庵容听法，吾老合捐书。
寄焦山圜禅师二首·其二
作者：周孚
朝代：宋
体裁：五言律诗

忆昨扁舟去，春江渌水波。相逢一瞬顷，所得万金多。妙解忘羁绊，初心寄琢磨。灵山他日会，为记老头陀。
寄焦山圜禅师二首与游子卿别久矣比闻其调官端州有怀其人二首·其一
作者：周孚
朝代：宋
体裁：五言律诗

三吴望百越，霜鹘亦逡巡。叠叠山愁客，涔涔瘴迫人。老慵吾自厌，声闻子当频。莫作飘流想，寒梅不负春。
寄焦山圜禪師二首·其一
作者：周孚
朝代：宋

渺渺城東路，焦仙有舊廬。
嘗聞大雄讖，真合懶融居。
貧病飄流際，艱難問訊初。
一庵容聽法，吾老合捐書。
寄焦山圜禪師二首·其二
作者：周孚
朝代：宋

憶昨扁舟去，春江淥水波。
相逢一瞬頃，所得萬金多。
妙解忘羈絆，初心寄琢磨。
靈山他日會，爲記老頭陀。
寄苏庭藻二首
作者：周孚
朝代：宋

苏子文章旧起予，英英寒玉琢冰壶。十年不见空青眼，一日相逢各白须。可是封侯须望尉，只今著论又潜夫。青灯寂寞秋堂夜，叹息寒衾梦亦无。双井原头秋草合，峨眉山下莫烟深。看人竞改元和格，期子重赓正始音。高论与时终落落，新诗过我太骎骎。著鞭一语君须记，世事由来畏有心。
寄苏庭藻二首·其一
作者：周孚
朝代：宋

苏子文章旧起予，英英寒玉琢冰壶。十年不见空青眼，一日相逢各白须。可是封侯须望尉，只今著论又潜夫。青灯寂寞秋堂夜，叹息寒衾梦亦无。
寄苏庭藻二首·其一
作者：周孚
朝代：宋

苏子文章旧起予，英英寒玉琢冰壶。
十年不见空青眼，一日相逢各白鬚。
可是封侯须望尉，只今着论又潜夫。
青灯寂寞秋堂夜，叹息寒衾梦亦无。
寄苏庭藻二首·其二
作者：周孚
朝代：宋

双井原头秋草合，峨眉山下莫烟深。
看人竞改元和格，期子重赓正始音。
高论与时终落落，新诗过我太骎骎。
着鞭一语君须记，世事由来畏有心。
寄苏庭藻二首·其二
作者：周孚
朝代：宋

双井原头秋草合，峨眉山下莫烟深。看人竞改元和格，期子重赓正始音。高论与时终落落，新诗过我太骎骎。著鞭一语君须记，世事由来畏有心。
寄蘇庭藻二首·其一
作者：周孚
朝代：宋

蘇子文章舊起予，英英寒玉琢冰壺。
十年不見空青眼，一日相逢各白鬚。
可是封侯須望尉，只今著論又潛夫。
青燈寂寞秋堂夜，歎息寒衾夢亦無。
寄蘇庭藻二首·其二
作者：周孚
朝代：宋

雙井原頭秋草合，峨眉山下莫煙深。
看人競改元和格，期子重賡正始音。
高論與時終落落，新詩過我太駸駸。
著鞭一語君須記，世事由來畏有心。
寄赵从之
作者：周孚
朝代：宋

皖公城外佳山水，经岁登临亦快哉。未省曾逢玉蟾否，已应亲吊石牛来。洗空俗垢吾方羡，收尽诗材子始回。紫笋旧芽应好在，午窗春鼾正如雷。
寄赵从之
作者：周孚
朝代：宋

皖公城外佳山水，经岁登临亦快哉。
未省曾逢玉蟾否，已应亲弔石牛来。
洗空俗垢吾方羡，收尽诗材子始回。
紫笋旧芽应好在，午窗春鼾正如雷。
寄趙從之
作者：周孚
朝代：宋

皖公城外佳山水，經歲登臨亦快哉。
未省曾逢玉蟾否，已應親弔石牛來。
洗空俗垢吾方羨，收盡詩材子始回。
紫筍舊芽應好在，午窗春鼾正如雷。
寄辛幼安
作者：周孚
朝代：宋

飛鳶跕跕瘴煙中，歎息渠儂伎已窮。
欹壑老松真耐久，燎原荒草易成空。
危機可畏渾如此，莊語能聽只有公。
已識柴車勝朱轂，快來相就北窗風。
寄辛幼安
作者：周孚
朝代：宋

飞鸢跕跕瘴烟中，叹息渠侬伎已穷。攲壑老松真耐久，燎原荒草易成空。危机可畏浑如此，庄语能听只有公。已识柴车胜朱毂，快来相就北窗风。
寄辛幼安
作者：周孚
朝代：宋

飞鸢跕跕瘴烟中，叹息渠侬伎已穷。
欹壑老松真耐久，燎原荒草易成空。
危机可畏浑如此，庄语能听只有公。
已识柴车胜朱毂，快来相就北窗风。
寄辛幼安二首
作者：周孚
朝代：宋

我屋与君室，济河南北州。相逢楚天晚，却看蜀江流。老境浑能迫，妖氛竟未收。何时一廛地，归种故园秋。别去才三月，人来已两书。老怀多弛旷，厚意独勤渠。共叹飘流际，能收谤骂馀。春风绿林壑，还伫短辕车。
寄辛幼安二首·其一
作者：周孚
朝代：宋
体裁：五言律诗

我屋与君室，济河南北州。相逢楚天晚，却看蜀江流。老境浑能迫，妖氛竟未收。何时一廛地，归种故园秋。
寄辛幼安二首·其一
作者：周孚
朝代：宋

我屋與君室，濟河南北州。
相逢楚天晚，却看蜀江流。
老境渾能迫，妖氛竟未收。
何時一廛地，歸種故園秋。
寄辛幼安二首·其二
作者：周孚
朝代：宋

別去才三月，人來已兩書。
老懷多弛曠，厚意獨勤渠。
共歎飄流際，能收謗駡餘。
春風綠林壑，還佇短轅車。
寄辛幼安二首·其二
作者：周孚
朝代：宋

别去才三月，人来已两书。
老怀多弛旷，厚意独勤渠。
共叹飘流际，能收谤駡余。
春风绿林壑，还伫短辕车。
寄辛幼安二首·其二
作者：周孚
朝代：宋

别去才三月，人来已两书。老怀多弛旷，厚意独勤渠。共叹飘流际，能收谤骂馀。春风绿林壑，还伫短辕车。
寄辛滁州
作者：周孚
朝代：宋
体裁：七言律诗

江皋追送仅踰旬，节物俄惊一度新。西涧潮生还值雨，南山雪尽正逢春。遥知风韵如前辈，可有篇章忆故人。拟向琅琊问幽事，两翁遗迹未埃尘。
寄辛滁州
作者：周孚
朝代：宋

江皋追送僅踰旬，節物俄驚一度新。
西澗潮生還值雨，南山雪盡正逢春。
遥知風韻如前輩，可有篇章憶故人。
擬向瑯琊問幽事，兩翁遺迹未埃塵。
寄閭丘仲
作者：周孚
朝代：宋

曩哦佛狸謠，別我江上宅。
不憂道里遠，但恐生死隔。
怱怱分袂去，悲風動悽惻。
寄聲來問我，何忍試鋒鏑。
憔悴山澤間，藜莧尚可食。
寒蝸戀餘涎，欲去我未得。
作書思報子，霜雁正戢翼。
邇來聞吉語，草木有佳色。
驚雷斃梟獍，甘雨厭螟𧎬。
崎嶇各不死，仰荷天地德。
平生長卿舍，依舊立四壁。
君歸亦莫緩，歲晚霜露逼。
相期津上亭，瀝酒酹餘厄。
寄闾丘仲
作者：周孚
朝代：宋

曩哦佛狸谣，别我江上宅。不忧道里远，但恐生死隔。匆匆分袂去，悲风动悽恻。寄声来问我，何忍试锋镝。憔悴山泽间，藜苋尚可食。寒蜗恋馀涎，欲去我未得。作书思报子，霜雁正戢翼。迩来闻吉语，草木有佳色。惊雷毙枭獍，甘雨厌螟？。崎岖各不死，仰荷天地德。平生长卿舍，依旧立四壁。君归亦莫缓，岁晚霜露逼。相期津上亭，沥酒酹馀厄。
寄闾丘仲
作者：周孚
朝代：宋
体裁：古风

曩哦佛狸谣，别我江上宅。不忧道里远，但恐生死隔。匆匆分袂去，悲风动悽恻。寄声来问我，何忍试锋镝。憔悴山泽间，藜苋尚可食。寒蜗恋馀涎，欲去我未得。作书思报子，霜雁正戢翼。迩来闻吉语，草木有佳色。惊雷毙枭獍，甘雨厌螟�。崎岖各不死，仰荷天地德。平生长卿舍，依旧立四壁。君归亦莫缓，岁晚霜露逼。相期津上亭，沥酒酹馀厄。
寄闾丘仲
作者：周孚
朝代：宋

曩哦佛狸谣，别我江上宅。
不忧道里远，但恐生死隔。
怱怱分袂去，悲风动悽恻。
寄声来问我，何忍试锋镝。
憔悴山泽间，藜苋尚可食。
寒蜗恋余涎，欲去我未得。
作书思报子，霜雁正戢翼。
迩来闻吉语，草木有佳色。
惊雷毙枭獍，甘雨厌螟𧎬。
崎岖各不死，仰荷天地德。
平生长卿舍，依旧立四壁。
君归亦莫缓，岁晚霜露逼。
相期津上亭，沥酒酹余厄。
寄陈德厚
作者：周孚
朝代：宋

骎骎胡马骄，漠漠楚氛恶。妖区未灰钉，剧阵猛刺斫。向来百金躯，垂老付沟壑。头涔何必疗，心悸还自愕。平生陈孺子，夙佩千金诺。渠如早奋飞，艰岁终有托。那知亦蹭蹬，正复同索寞。污池杂蛟蜃，丛艾纷燕雀。穷檐倚楹叹，搏击望一鹗。祝君鲁曹子，玉陛奏方略。铭功灿燕石，画像雄汉阁。平时万户赏，端不羞卫霍。屠羊反故肆，吾分本藜藿。
寄陈德厚
作者：周孚
朝代：宋

骎骎胡马骄，漠漠楚氛恶。
妖区未灰钉，剧阵猛刺斫。
向来百金躯，垂老付沟壑。
头涔何必疗，心悸还自愕。
平生陈孺子，夙佩千金诺。
渠如早奋飞，艰岁终有託。
那知亦蹭蹬，正復同索寞。
污池杂蛟蜃，丛艾纷燕雀。
穷檐倚楹叹，搏击望一鹗。
祝君鲁曹子，玉陛奏方略。
铭功灿燕石，画像雄汉阁。
平时万户赏，端不羞卫霍。
屠羊反故肆，吾分本藜藿。
寄陈道人
作者：周孚
朝代：宋

瘦筇盘礴越江边，笑我孤灯照夜禅。
当日期穿水牯鼻，莫年犹着野狐涎。
忙中弦望惊三易，圣处阶庭让一先。
曾约芒鞋践云雨，快来相见已新年。
寄陈道人
作者：周孚
朝代：宋

瘦筇盘礴越江边，笑我孤灯照夜禅。当日期穿水牯鼻，莫年犹著野狐涎。忙中弦望惊三易，圣处阶庭让一先。曾约芒鞋践云雨，快来相见已新年。
寄陈道人时在吕城窦氏庄
作者：周孚
朝代：宋
体裁：五言律诗

渠家五桂后，卜宅近青郊。老竹窗前干，寒松屋外梢。才抛汗脚袜，真得盖头茅。落日春山路，病夫还解包。
寄陳德厚
作者：周孚
朝代：宋

駸駸胡馬驕，漠漠楚氛惡。
妖區未灰釘，劇陣猛刺斫。
向來百金軀，垂老付溝壑。
頭涔何必療，心悸還自愕。
平生陳孺子，夙佩千金諾。
渠如早奮飛，艱歲終有託。
那知亦蹭蹬，正復同索寞。
汙池雜蛟蜃，叢艾紛燕雀。
窮檐倚楹歎，搏擊望一鶚。
祝君魯曹子，玉陛奏方略。
銘功燦燕石，畫像雄漢閣。
平時萬戶賞，端不羞衛霍。
屠羊反故肆，吾分本藜藿。
寄陳道人
作者：周孚
朝代：宋

瘦筇盤礴越江邊，笑我孤燈照夜禪。
當日期穿水牯鼻，莫年猶著野狐涎。
忙中弦望驚三易，聖處階庭讓一先。
曾約芒鞋踐雲雨，快來相見已新年。
寄陳道人時在呂城竇氏莊
作者：周孚
朝代：宋

渠家五桂後，卜宅近青郊。
老竹窗前幹，寒松屋外梢。
才拋汗脚襪，真得蓋頭茅。
落日春山路，病夫還解包。
寒食日与郭积之郊行饮中怀日新时春寒甚二首
作者：周孚
朝代：宋

江县明寒食，书斋老秃翁。衰怀元自异，胜践偶然同。渚柳丝丝绿，山桃树树红。阿连不在眼，愁满夕阳中。貂狐犹夙债，饧粥有佳招。共觅竹间寺，更寻溪上桥。平湖认龙目，断岭记蜂腰。笑度荒陂去，风吹酒半消。
寒食日与郭积之郊行饮中怀日新时春寒甚二首·其一
作者：周孚
朝代：宋
体裁：五言律诗

江县明寒食，书斋老秃翁。衰怀元自异，胜践偶然同。渚柳丝丝绿，山桃树树红。阿连不在眼，愁满夕阳中。
寒食日与郭积之郊行饮中怀日新时春寒甚二首·其二
作者：周孚
朝代：宋
体裁：五言律诗

貂狐犹夙债，饧粥有佳招。共觅竹间寺，更寻溪上桥。平湖认龙目，断岭记蜂腰。笑度荒陂去，风吹酒半消。
寒食日與郭積之郊行飲中懷日新時春寒甚二首·其一
作者：周孚
朝代：宋

江縣明寒食，書齋老禿翁。
衰懷元自異，勝踐偶然同。
渚柳絲絲綠，山桃樹樹紅。
阿連不在眼，愁滿夕陽中。
寒食日與郭積之郊行飲中懷日新時春寒甚二首·其二
作者：周孚
朝代：宋

貂狐猶夙債，餳粥有佳招。
共覓竹間寺，更尋溪上橋。
平湖認龍目，斷嶺記蜂腰。
笑度荒陂去，風吹酒半消。
岁莫不乐
作者：周孚
朝代：宋

铜瓶乌几伴栖迟，无复风流似旧时。病忆老亲空齧指，贫逢儿辈亦低眉。世涂何异两蜗角，士价今轻五羖皮。满眼云山不归去，问谁缚汝竟无辞。
岁莫不乐
作者：周孚
朝代：宋

铜瓶乌几伴栖迟，无復风流似旧时。
病忆老亲空囓指，贫逢儿辈亦低眉。
世涂何异两蜗角，士价今轻五羖皮。
满眼云山不归去，问谁缚汝竟无辞。
岁莫有怀存没次旧韵柬德裕安民
作者：周孚
朝代：宋

岁莫忽不乐，哦诗忆同裳。百忧从中来，孰谓酒可忘。昔我二三友，芳兰閟孤香。悠悠十载间，屈指略丧亡。搴花欲谁遗，怅然结中肠。二子后来秀，双凤鸣朝阳。胡不相暖热，矧我病在床。只应鹏与鴳，飞舞不并行。春圃可撷秀，晓陂可垦荒。会将两芒屦，同践林下霜。
岁莫有怀存没次旧韵柬德裕安民
作者：周孚
朝代：宋

岁莫忽不乐，哦诗忆同裳。
百忧从中来，孰谓酒可忘。
昔我二三友，芳兰閟孤香。
悠悠十载间，屈指略丧亡。
搴花欲谁遗，怅然结中肠。
二子后来秀，双凤鸣朝阳。
胡不相暖热，矧我病在床。
只应鹏与鷃，飞舞不并行。
春圃可撷秀，晓陂可垦荒。
会将两芒屦，同践林下霜。
崔仲才問詩於予作此贈之
作者：周孚
朝代：宋

日吾來此居，時已聞子名。
墮地驥騄俊，破殻陵伽鳴。
過我不憚勞，琳琅照柴荆。
圖史備商榷，辭章歎縱橫。
夤緣託末契，歲月今崢嶸。
相望百里遠，尚記十載情。
袖中河梁句，規摹漢西京。
賞子圭璧姿，愧我蜩蛩聲。
城麋反見迫，欲語還自驚。
斯文煨燼餘，作者夷跖并。
苦苣不耐秀，涇流自爲清。
差池百年內，望子爲長城。
已知蓄積富，更在淘汰精。
君看上歲田，寧可鹵莽耕。
石槃久則穿，誓勿寒此盟。
床頭有濁酒，會與子同傾。
崔仲才问诗于予作此赠之
作者：周孚
朝代：宋

日吾来此居，时已闻子名。堕地骥騄俊，破壳陵伽鸣。过我不惮劳，琳琅照柴荆。图史备商榷，辞章叹纵横。夤缘托末契，岁月今峥嵘。相望百里远，尚记十载情。袖中河梁句，规摹汉西京。赏子圭璧姿，愧我蜩蛩声。城麋反见迫，欲语还自惊。斯文煨烬馀，作者夷蹠并。苦苣不耐秀，泾流自为清。差池百年内，望子为长城。已知蓄积富，更在淘汰精。君看上岁田，宁可卤莽耕。石槃久则穿，誓勿寒此盟。床头有浊酒，会与子同倾。
崔仲才问诗于予作此赠之
作者：周孚
朝代：宋

日吾来此居，时已闻子名。
堕地骥騄俊，破殻陵伽鸣。
过我不惮劳，琳琅照柴荆。
图史备商榷，辞章叹纵横。
夤缘託末契，岁月今峥嵘。
相望百里远，尚记十载情。
袖中河梁句，规摹汉西京。
赏子圭璧姿，愧我蜩蛩声。
城麋反见迫，欲语还自惊。
斯文煨烬余，作者夷跖并。
苦苣不耐秀，泾流自为清。
差池百年内，望子为长城。
已知蓄积富，更在淘汰精。
君看上岁田，宁可卤莽耕。
石槃久则穿，誓勿寒此盟。
床头有浊酒，会与子同倾。
崔子虚以公檄出籴作诗寄叶伯永且言其道途之艰因次韵以寄
作者：周孚
朝代：宋

诗来君马叹玄黄，正坐盐车道路长。倒壑枯槎无复绿，并岩残菊尚馀香。眼看落日还应眩，心对寒溪却暂凉。昔日维摩君记否，迩来衰病亦怀乡。
崔子虚以公檄出籴作诗寄叶伯永且言其道途之艰因次韵以寄
作者：周孚
朝代：宋

诗来君马叹玄黄，正坐盐车道路长。
倒壑枯槎无復绿，并岩残菊尚余香。
眼看落日还应眩，心对寒溪却暂凉。
昔日维摩君记否，迩来衰病亦怀乡。
崔子虛以公檄出糴作詩寄葉伯永且言其道途之艱因次韻以寄
作者：周孚
朝代：宋

詩來君馬歎玄黄，正坐鹽車道路長。
倒壑枯槎無復綠，並巖殘菊尚餘香。
眼看落日還應眩，心對寒溪却暫涼。
昔日維摩君記否，邇來衰病亦懷鄉。
巫主簿挽詞
作者：周孚
朝代：宋

正歎淹黄綬，俄驚啟素車。
生真元亮似，老更伯喈如。
誰哭三年墓，空傳萬卷書。
蚳蠓可無念，身世本蘧廬。
巫主簿挽词
作者：周孚
朝代：宋
体裁：五言律诗

正叹淹黄绶，俄惊启素车。生真元亮似，老更伯喈如。谁哭三年墓，空传万卷书。蚳蠓可无念，身世本蘧庐。
庆臣和巴字韵见遗復次韵
作者：周孚
朝代：宋
体裁：七言律诗

独鹤投林畏莫鸦，向时入蜀强刘巴。瘴乡自古难为客，老境无人不念家。一饭肯来从我觅，百钱何惜为君叉。粗缯大布差安稳，莫学渠侬戏虎牙。
度上人自閩中來
作者：周孚
朝代：宋

忽忽三看斗柄回，邇來病鶴已摧頹。
乞醫耆域吾方爾，問疾毗耶子合來。
歎息赤髭渾似舊，喜懽青眼不徒開。
何時趺坐寒窗下，共聽崩崖萬壑雷。
度上人自闽中来
作者：周孚
朝代：宋

忽忽三看斗柄回，迩来病鹤已摧颓。
乞医耆域吾方尔，问疾毗耶子合来。
叹息赤髭浑似旧，喜懽青眼不徒开。
何时趺坐寒窗下，共听崩崖万壑雷。
度上人自闽中来
作者：周孚
朝代：宋

忽忽三看斗柄回，迩来病鹤已摧颓。乞医耆域吾方尔，问疾毗耶子合来。叹息赤髭浑似旧，喜欢青眼不徒开。何时趺坐寒窗下，共听崩崖万壑雷。
张彦勋自建康来相见留三宿而去且言李先生新亡张友圣俞之亡久矣
作者：周孚
朝代：宋
体裁：七言律诗

万事纷纷一梦中，虚堂相对且从容。蛰龙老鹤知何往，社燕秋鸿喜再逢。陈迹只今空自记，莫年非子欲谁从。苍崖促辔还如许，孤负黄花酒一钟。
張彥勛自建康來相見留三宿而去且言李先生新亡張友聖俞之亡久矣
作者：周孚
朝代：宋

萬事紛紛一夢中，虛堂相對且從容。
蟄龍老鶴知何往，社燕秋鴻喜再逢。
陳迹只今空自記，莫年非子欲誰從。
蒼崖促轡還如許，孤負黄花酒一鍾。
得苏四庭藻书
作者：周孚
朝代：宋

十年卧病江湖上，今日苏郎解寄书。末路何人肯怜客，穷途惟子独知余。苍苔红叶诗应好，紫燕黄鹂夏正初。耆旧彫零无可语，差彊人意正思渠。
得苏四庭藻书
作者：周孚
朝代：宋

十年卧病江湖上，今日苏郎解寄书。
末路何人肯怜客，穷途惟子独知余。
苍苔红叶诗应好，紫燕黄鹂夏正初。
耆旧雕零无可语，差彊人意正思渠。
得蘇四庭藻書
作者：周孚
朝代：宋

十年卧病江湖上，今日蘇郎解寄書。
末路何人肯憐客，窮途惟子獨知余。
蒼苔紅葉詩應好，紫燕黄鸝夏正初。
耆舊彫零無可語，差彊人意正思渠。
德裕久不見過賦此詩邀之
作者：周孚
朝代：宋

頃年來卜西里居，知與吾子同枌榆。
趙郎過我問信初，袖中售子所著書。
短牋小字紛蚍蜉，我初讀之意魁梧。
聞若不識深愧渠，驚風翩翩下履鳬。
握手正自山澤癯，短人雖短才則殊。
囊中錐見難須臾，如君精悍誰能如。
反以一飯先老夫，窮年翰墨同染濡。
當時此約何可渝，歲月忽忽霜生鬚。
空房肺疾愁相如，跫然叩戶今則疎。
斯文綴緝誰助余，顛沛望子一臂扶。
前村雨足瓜芋區，向日敝廬新糞除。
祝子來過勿躊躇，堆床敗簡翻蠹魚，共倒濁酒羹瓠壺。
德裕久不见过赋此诗邀之
作者：周孚
朝代：宋

顷年来卜西里居，知与吾子同枌榆。
赵郎过我问信初，袖中售子所着书。
短笺小字纷蚍蜉，我初读之意魁梧。
闻若不识深愧渠，惊风翩翩下履鳬。
握手正自山泽癯，短人虽短才则殊。
囊中锥见难须臾，如君精悍谁能如。
反以一饭先老夫，穷年翰墨同染濡。
当时此约何可渝，岁月忽忽霜生鬚。
空房肺疾愁相如，跫然叩户今则疎。
斯文缀缉谁助余，颠沛望子一臂扶。
前村雨足瓜芋区，向日敝庐新粪除。
祝子来过勿踌躇，堆床败简翻蠹鱼，共倒浊酒羹瓠壶。
德裕久不见过赋此诗邀之
作者：周孚
朝代：宋

顷年来卜西里居，知与吾子同枌榆。赵郎过我问信初，袖中售子所著书。短笺小字纷蚍蜉，我初读之意魁梧。闻若不识深愧渠，惊风翩翩下履凫。握手正自山泽癯，短人虽短才则殊。囊中锥见难须臾，如君精悍谁能如。反以一饭先老夫，穷年翰墨同染濡。当时此约何可渝，岁月忽忽霜生须。空房肺疾愁相如，跫然叩户今则疏。斯文缀缉谁助余，颠沛望子一臂扶。前村雨足瓜芋区，向日敝庐新粪除。祝子来过勿踌躇，堆床败简翻蠹鱼，共倒浊酒羹瓠壶。
德裕見過次舊所題隠軒韻謝之
作者：周孚
朝代：宋

一龍一蛇玩世人，三沐三薰保家子。
平時面交渠所憎，此日足音吾爲喜。
高標朔雪凜松檜，妙句春波泛蘋芷。
共驚騏驥甘伏櫪，誰言嬙施羞倚市。
袖中漫刺不復惜，自笑衰翁安致此。
窮途相從蕙增歎，老語未盡罍先恥。
要令清明遍奴隸，勿使光芒雜泥滓。
一杯屬子須勉旃，愛莫助之吾老矣。
德裕见过次旧所题隐轩韵谢之
作者：周孚
朝代：宋

一龙一蛇玩世人，三沐三薰保家子。平时面交渠所憎，此日足音吾为喜。高标朔雪凛松桧，妙句春波泛蘋芷。共惊骐骥甘伏枥，谁言嫱施羞倚市。袖中漫刺不复惜，自笑衰翁安致此。穷途相从蕙增叹，老语未尽罍先耻。要令清明遍奴隶，勿使光芒杂泥滓。一杯属子须勉旃，爱莫助之吾老矣。
德裕见过次旧所题隠轩韵谢之
作者：周孚
朝代：宋

一龙一蛇玩世人，三沐三熏保家子。
平时面交渠所憎，此日足音吾为喜。
高标朔雪凛松桧，妙句春波泛苹芷。
共惊骐骥甘伏枥，谁言嫱施羞倚市。
袖中漫刺不復惜，自笑衰翁安致此。
穷途相从蕙增叹，老语未尽罍先耻。
要令清明遍奴隶，勿使光芒杂泥滓。
一杯属子须勉旃，爱莫助之吾老矣。
怀日新
作者：周孚
朝代：宋

芳草绿如积，阿连殊未回。空令扫门待，不见寄书来。乳燕时能舞，残花尚或开。老盆当贮酒，忍遣复尘埃。
怀日新
作者：周孚
朝代：宋

芳草绿如积，阿连殊未回。
空令扫门待，不见寄书来。
乳燕时能舞，残花尚或开。
老盆当贮酒，忍遣復尘埃。
怀显上人时在江州次其旧所作诗韵寄之己卯夏予始识之于城西王氏坟庵
作者：周孚
朝代：宋

长号西山云，见子单阏夏。
孤生九死余，相遇天所借。
崎岖易寒暑，荏苒问田舍。
流萍忽復散，皓月耿清夜。
孤筇子何往，征马吾屡跨。
空余碧云诗，十袭閟兰麝。
匡庐富清景，得子更增价。
他年东林游，吾犹厕陶谢。
怀显上人时在江州次其旧所作诗韵寄之己卯夏予始识之于城西王氏坟庵
作者：周孚
朝代：宋

长号西山云，见子单阏夏。孤生九死馀，相遇天所借。崎岖易寒暑，荏苒问田舍。流萍忽复散，皓月耿清夜。孤筇子何往，征马吾屡跨。空馀碧云诗，十袭閟兰麝。匡庐富清景，得子更增价。他年东林游，吾犹厕陶谢。
怀焦山圜禅师赠赵居士
作者：周孚
朝代：宋

钟山一马驹，蹀躞九轨路。才高难为兄，质妙不愧父。顷尝造其室，握手宛如故。孤灯留我语，碧眼照窗户。寒珠湛尘源，朝日破昏雾。相期白莲社，此意何可负。当时座间客，子亦同此趣。匆匆不再见，忽复岁云莫。冲风战夜窗，山气想凝冱。扁舟欲问讯，恐触蛟鳄怒。吾侪晚闻道，岁月忍虚度。声名身外鸩，文采性中蠹。当求一转语，共證十载误。春江两涘平，偕子稽首去。
怀焦山圜禅师赠赵居士
作者：周孚
朝代：宋

钟山一马驹，蹀躞九轨路。
才高难为兄，质妙不愧父。
顷尝造其室，握手宛如故。
孤灯留我语，碧眼照窗户。
寒珠湛尘源，朝日破昏雾。
相期白莲社，此意何可负。
当时座间客，子亦同此趣。
怱怱不再见，忽復岁云莫。
衝风战夜窗，山气想凝冱。
扁舟欲问讯，恐触蛟鰐怒。
吾侪晚闻道，岁月忍虚度。
声名身外鸩，文采性中蠹。
当求一转语，共证十载误。
春江两涘平，偕子稽首去。
慶臣和巴字韻見遺復次韻
作者：周孚
朝代：宋

獨鶴投林畏莫鴉，向時入蜀强劉巴。
瘴鄉自古難爲客，老境無人不念家。
一飯肯來從我覓，百錢何惜爲君叉。
粗繒大布差安穩，莫學渠儂戲虎牙。
懷日新
作者：周孚
朝代：宋

芳草綠如積，阿連殊未回。
空令掃門待，不見寄書來。
乳燕時能舞，殘花尚或開。
老盆當貯酒，忍遣復塵埃。
懷焦山圜禪師贈趙居士
作者：周孚
朝代：宋

鍾山一馬駒，蹀躞九軌路。
才高難爲兄，質妙不愧父。
頃嘗造其室，握手宛如故。
孤燈留我語，碧眼照窗戶。
寒珠湛塵源，朝日破昏霧。
相期白蓮社，此意何可負。
當時座間客，子亦同此趣。
怱怱不再見，忽復歲云莫。
衝風戰夜窗，山氣想凝沍。
扁舟欲問訊，恐觸蛟鰐怒。
吾儕晚聞道，歲月忍虛度。
聲名身外鴆，文采性中蠹。
當求一轉語，共證十載誤。
春江兩涘平，偕子稽首去。
懷顯上人時在江州次其舊所作詩韻寄之己卯夏予始識之于城西王氏墳庵
作者：周孚
朝代：宋

長號西山雲，見子單閼夏。
孤生九死餘，相遇天所借。
崎嶇易寒暑，荏苒問田舍。
流萍忽復散，皓月耿清夜。
孤筇子何往，征馬吾屢跨。
空餘碧雲詩，十襲閟蘭麝。
匡廬富清景，得子更增價。
他年東林遊，吾猶厠陶謝。
戏洪致远
作者：周孚
朝代：宋
体裁：七言律诗

不妨一斛贮槟榔，兰玉诜诜已雁行。可是誉儿元有癖，未应辟谷独无方。玉川此际贫虽甚，稠锡他年债已偿。世事乘除君记取，击鲜从古是诸郎。
戏赠杨德骏
作者：周孚
朝代：宋
体裁：五言律诗

风流杨伯起，相遇紫髯城。逸思何轩豁，高怀更坦平。秦冠空自累，汉赋几时成。莫作敲榜想，鸳鸯亦易惊。
戏题小庵画轴三首 其三 獐
作者：周孚
朝代：宋

当时饿鸱箭，惊皇无复魂。困卧阶下草，深愧主人恩。
戏题小庵画轴三首 其二 猿
作者：周孚
朝代：宋

一落絷维中，永别啸云友。秋月耿寒林，时来梦中否。当时饿鸱箭，惊皇无复魂。困卧阶下草，深愧主人恩。扁舟渺渺入平湖，秋叶经霜半已无。不是幽林欠残雪，为君题作剡溪图。
戏题小庵画轴三首·其一
作者：周孚
朝代：宋
体裁：七言绝句

扁舟渺渺入平湖，秋叶经霜半已无。不是幽林欠残雪，为君题作剡溪图。
戏题小庵画轴三首·其三
作者：周孚
朝代：宋

当时饿鸱箭，惊皇无復魂。
困卧阶下草，深愧主人恩。
戏题小庵画轴三首·其二
作者：周孚
朝代：宋
体裁：五言绝句

一落絷维中，永别啸云友。秋月耿寒林，时来梦中否。
戏题枯木
作者：周孚
朝代：宋
体裁：五言绝句

老矣木居士，苍皮今几围。轮囷卧涧壑，吾与汝同归。
戲洪致遠
作者：周孚
朝代：宋

不妨一斛貯檳榔，蘭玉詵詵已雁行。
可是譽兒元有癖，未應辟穀獨無方。
玉川此際貧雖甚，稠錫他年債已償。
世事乘除君記取，擊鮮從古是諸郎。
戲贈楊德駿
作者：周孚
朝代：宋

風流楊伯起，相遇紫髯城。
逸思何軒豁，高懷更坦平。
秦冠空自累，漢賦幾時成。
莫作敲榜想，鴛鴦亦易驚。
戲題小庵畫軸三首·其一
作者：周孚
朝代：宋

扁舟渺渺入平湖，秋葉經霜半已無。
不是幽林欠殘雪，爲君題作剡溪圖。
戲題小庵畫軸三首·其三
作者：周孚
朝代：宋

當時餓鴟箭，驚皇無復魂。
困卧階下草，深愧主人恩。
戲題小庵畫軸三首·其二
作者：周孚
朝代：宋

一落縶維中，永別嘯雲友。
秋月耿寒林，時來夢中否。
戲題枯木
作者：周孚
朝代：宋

老矣木居士，蒼皮今幾圍。
輪囷卧澗壑，吾與汝同歸。
招陈生饭
作者：周孚
朝代：宋

别甑炊香饭，吾方望子来。
难从瘦筇觅，试着小诗催。
老语元谁听，幽怀始此开。
虚庭伫明月，相与少徘徊。
招陈生饭
作者：周孚
朝代：宋

别甑炊香饭，吾方望子来。难从瘦筇觅，试著小诗催。老语元谁听，幽怀始此开。虚庭伫明月，相与少徘徊。
招陳生飯
作者：周孚
朝代：宋

別甑炊香飯，吾方望子來。
難從瘦筇覓，試著小詩催。
老語元誰聽，幽懷始此開。
虛庭佇明月，相與少徘徊。
日者吳九萬精三命又精於相三命則吾不知骨相不媚則吾自知之
作者：周孚
朝代：宋

官槐廣文舍，愧子獨來頻。
老境寧高位，衰年只病身。
平生長孺戇，半世子雲貧。
照影吾猶笑，如渠豈貴人。
日者吴九万精三命又精于相三命则吾不知骨相不媚则吾自知之
作者：周孚
朝代：宋
体裁：五言律诗

官槐广文舍，愧子独来频。老境宁高位，衰年只病身。平生长孺戆，半世子云贫。照影吾犹笑，如渠岂贵人。
晚步
作者：周孚
朝代：宋
体裁：五言律诗

汗垢不可耐，晚凉眉始开。孤筇信步去，老袂觉风来。惊犬那须尔，痴蚊安在哉。寥寥初月上，却照老夫回。
晚步
作者：周孚
朝代：宋

汗垢不可耐，晚涼眉始開。
孤筇信步去，老袂覺風來。
驚犬那須爾，癡蚊安在哉。
寥寥初月上，却照老夫回。
書日新煙江秋晚圖後
作者：周孚
朝代：宋

莫年何處是菟裘，逆帽黄塵子更愁。
開卷只今先有讖，晚煙寒葦兩沙鷗。
書王偉詩卷六言二首·其一
作者：周孚
朝代：宋

玩世子方窮巷，懷人渠已荒丘。
文舉舊陪何尹，退之今信宣州。
書王偉詩卷六言二首·其二
作者：周孚
朝代：宋

政自磊磊落落，不須草草怱怱。
嘗興懷後山老，肯著眼豫章公。
有怀容州杜丈
作者：周孚
朝代：宋
体裁：五言律诗

祁公老孙子，晚得两朱轮。宵旰方今日，论诗欠此人。应嫌江月冷，却看岭梅春。北雁不能到，音书何自频。
有怀杜丈仲微
作者：周孚
朝代：宋
体裁：七言律诗

弱岁元知有此翁，寸莛尝记昔舂容。贞元名士浑无几，正始遗音仅此逢。别后篇章应自课，老来伏腊定谁供。飞鸿过尽空回首，倦客新年更自慵。
有怀陈杜二丈二首
作者：周孚
朝代：宋

容南老守几时回，更拚重看江上梅。便热藤笙犹可漆，未寒筒布会须裁。寄语金陵汉郡丞，与谁同醉复同醒。不须吊古乌衣巷，且复寻春白下亭。
有怀陈杜二丈二首·其一
作者：周孚
朝代：宋
体裁：七言绝句

容南老守几时回，更拚重看江上梅。便热藤笙犹可漆，未寒筒布会须裁。
有怀陈杜二丈二首·其二
作者：周孚
朝代：宋

寄语金陵汉郡丞，与谁同醉复同醒。不须吊古乌衣巷，且复寻春白下亭。
有怀陈杜二丈二首·其二
作者：周孚
朝代：宋

寄语金陵汉郡丞，与谁同醉復同醒。
不须弔古乌衣巷，且復寻春白下亭。
有懷容州杜丈
作者：周孚
朝代：宋

祁公老孫子，晚得兩朱輪。
宵旰方今日，論詩欠此人。
應嫌江月冷，却看嶺梅春。
北雁不能到，音書何自頻。
有懷杜丈仲微
作者：周孚
朝代：宋

弱歲元知有此翁，寸莛嘗記昔舂容。
貞元名士渾無幾，正始遺音僅此逢。
別後篇章應自課，老來伏臘定誰供。
飛鴻過盡空回首，倦客新年更自慵。
有懷陳杜二丈二首·其一
作者：周孚
朝代：宋

容南老守幾時回，更拚重看江上梅。
便熱藤笙猶可漆，未寒筒布會須裁。
有懷陳杜二丈二首·其二
作者：周孚
朝代：宋

寄語金陵漢郡丞，與誰同醉復同醒。
不須弔古烏衣巷，且復尋春白下亭。
朱德裕以言念君子为韵赋诗见寄次韵答之四首
作者：周孚
朝代：宋

昔别柳未花，浓绿今映门。日月不吾淹，盗骥更惊奔。佳人渺天末，有志谁与言。床头觅尘编，遮此老眼昏。句曲一老翁，早岁困铅椠。整冠缨为绝，晚境尤可念。闻君从之游，琢磨去瑕玷。何时雷夫子，斸此两龙剑。奏金蟋蟀间，子亦有异闻。引吭与相和，愧我言不文。交情谅石友，风味真曲君。可无一杯水，与我湔垢氛。夺薰以其莸，败素以其紫。古来辟世士，政复门扫轨。君看草玄翁，肯迩夸毗子。芳兰生深林，如此乃士耳。
朱德裕以言念君子为韵赋诗见寄次韵答之四首·其一
作者：周孚
朝代：宋
体裁：古风

昔别柳未花，浓绿今映门。日月不吾淹，盗骥更惊奔。佳人渺天末，有志谁与言。床头觅尘编，遮此老眼昏。
朱德裕以言念君子为韵赋诗见寄次韵答之四首·其三
作者：周孚
朝代：宋
体裁：古风

奏金蟋蟀间，子亦有异闻。引吭与相和，愧我言不文。交情谅石友，风味真曲君。可无一杯水，与我湔垢氛。
朱德裕以言念君子为韵赋诗见寄次韵答之四首·其二
作者：周孚
朝代：宋
体裁：古风

句曲一老翁，早岁困铅椠。整冠缨为绝，晚境尤可念。闻君从之游，琢磨去瑕玷。何时雷夫子，斸此两龙剑。
朱德裕以言念君子为韵赋诗见寄次韵答之四首·其四
作者：周孚
朝代：宋

夺熏以其莸，败素以其紫。
古来辟世士，政復门扫轨。
君看草玄翁，肯迩夸毗子。
芳兰生深林，如此乃士耳。
朱德裕以言念君子为韵赋诗见寄次韵答之四首·其四
作者：周孚
朝代：宋

夺薰以其莸，败素以其紫。古来辟世士，政复门扫轨。君看草玄翁，肯迩夸毗子。芳兰生深林，如此乃士耳。
朱德裕以言念君子爲韻賦詩見寄次韻答之四首·其一
作者：周孚
朝代：宋

昔別柳未花，濃綠今映門。
日月不吾淹，盜驥更驚奔。
佳人渺天末，有志誰與言。
床頭覓塵編，遮此老眼昏。
朱德裕以言念君子爲韻賦詩見寄次韻答之四首·其三
作者：周孚
朝代：宋

奏金蟋蟀間，子亦有異聞。
引吭與相和，愧我言不文。
交情諒石友，風味真麴君。
可無一杯水，與我湔垢氛。
朱德裕以言念君子爲韻賦詩見寄次韻答之四首·其二
作者：周孚
朝代：宋

句曲一老翁，早歲困鉛槧。
整冠纓爲絕，晚境尤可念。
聞君從之游，琢磨去瑕玷。
何時雷夫子，斸此兩龍劍。
朱德裕以言念君子爲韻賦詩見寄次韻答之四首·其四
作者：周孚
朝代：宋

奪薰以其蕕，敗素以其紫。
古來辟世士，政復門掃軌。
君看草玄翁，肯邇夸毗子。
芳蘭生深林，如此乃士耳。
朱德裕隐轩
作者：周孚
朝代：宋

十年仲蔚蓬蒿宅，老屐今朝到此间。惊怪名驹甘伏枥，坐令倦鸟苦思山。婵娟未嫁犹遭妒，矍铄虽侯可胜閒。一首陶公旧诗赋，要须健笔挽令还。
朱德裕隠軒
作者：周孚
朝代：宋

十年仲蔚蓬蒿宅，老屐今朝到此間。
驚怪名駒甘伏櫪，坐令倦鳥苦思山。
嬋娟未嫁猶遭妬，矍鑠雖侯可勝閒。
一首陶公舊詩賦，要須健筆挽令還。
朱德裕隠轩
作者：周孚
朝代：宋

十年仲蔚蓬蒿宅，老屐今朝到此间。
惊怪名驹甘伏枥，坐令倦鸟苦思山。
婵娟未嫁犹遭妬，矍铄虽侯可胜閒。
一首陶公旧诗赋，要须健笔挽令还。
朱毅夫挽詞
作者：周孚
朝代：宋

賣藥長安市，退藏三十秋。
來從阿戎語，始與德公遊。
一別俄黄壤，遥憐尚黑頭。
心知漆燈在，應爲此翁留。
朱毅夫挽词
作者：周孚
朝代：宋
体裁：五言律诗

卖药长安市，退藏三十秋。来从阿戎语，始与德公游。一别俄黄壤，遥怜尚黑头。心知漆灯在，应为此翁留。
梦与辛幼安遇于一精舍予赋诗一篇觉而记其卒章云它年寄书处当记卢仝穷因赋此诗寄之
作者：周孚
朝代：宋

秋霜草花落，梦君浮屠宫。羁魂得清游，短章见深衷。破屋仰见天，何人记卢仝。相逢大槐国，一笑仍匆匆。与君十年交，九年悲转蓬。君行牛斗南，我在淮汉东。修途缭山岳，此会何缘同。伏枕自叹息，衰怀托西风。啾啾篱间雀，冉冉天际鸿。担簦亦何憾，吾生自当穷。扁舟具蓑笠，久已藏胸中。它年君来时，苇间寻此翁。
梦与辛幼安遇于一精舍予赋诗一篇觉而记其卒章云它年寄书处当记卢仝穷因赋此诗寄之
作者：周孚
朝代：宋

秋霜草花落，梦君浮屠宫。
羁魂得清游，短章见深衷。
破屋仰见天，何人记卢仝。
相逢大槐国，一笑仍怱怱。
与君十年交，九年悲转蓬。
君行牛斗南，我在淮汉东。
修途缭山岳，此会何缘同。
伏枕自叹息，衰怀托西风。
啾啾篱间雀，冉冉天际鸿。
担簦亦何憾，吾生自当穷。
扁舟具蓑笠，久已藏胸中。
它年君来时，苇间寻此翁。
次从之韵招从之
作者：周孚
朝代：宋

学子今方竹苇如，自怜老腹独空虚。
短畦小摘犹能饭，荒径徐行可当车。
世事从来多卤莽，吾侪何自有赢余。
肯来蠹简同籤整，却恐令君得异书。
次从之韵招从之
作者：周孚
朝代：宋

学子今方竹苇如，自怜老腹独空虚。短畦小摘犹能饭，荒径徐行可当车。世事从来多卤莽，吾侪何自有赢馀。肯来蠹简同签整，却恐令君得异书。
次前韵呈公佐仲贤
作者：周孚
朝代：宋

世态休论黠与痴，宾鸿社燕各随时。稍令有地堪容膝，可复从人再炙眉。不愤寒梅呈素面，自怜老桧剥苍皮。年来怀抱已如此，归对交游有愧辞。
次前韵呈公佐仲贤
作者：周孚
朝代：宋

世态休论黠与痴，宾鸿社燕各随时。
稍令有地堪容膝，可復从人再炙眉。
不愤寒梅呈素面，自怜老桧剥苍皮。
年来怀抱已如此，归对交游有愧辞。
次前韵呈杜丈
作者：周孚
朝代：宋
体裁：七言律诗

老去休嗟见事迟，苏郎有语不当疑。惊看渠学非前日，悔奉公游已后时。褦襶只今还自笑，膏肓从昔更谁医。时花俚服空争巧，须信人间自有诗。
次前韵答原伯二首
作者：周孚
朝代：宋

食蓼不知厌，雕签踰十年。唯蕲一语契，不必万人传。凛凛元刘上，骎骎晋魏前。须烦三昧手，为变小乘禅。涪翁所传法，皎与日星俱。举世沦燕说，看公走郑巫。至音常想像，戆腹谩模苏。安得空桑曲，相从奏坐隅。
次前韵答原伯二首·其一
作者：周孚
朝代：宋

食蓼不知厌，雕签踰十年。唯蕲一语契，不必万人传。凛凛元刘上，骎骎晋魏前。须烦三昧手，为变小乘禅。
次前韵答原伯二首·其一
作者：周孚
朝代：宋

食蓼不知厌，雕籤踰十年。
唯蕲一语契，不必万人传。
凛凛元刘上，骎骎晋魏前。
须烦三昧手，为变小乘禅。
次前韵答原伯二首·其二
作者：周孚
朝代：宋
体裁：五言律诗

涪翁所传法，皎与日星俱。举世沦燕说，看公走郑巫。至音常想像，戆腹谩模苏。安得空桑曲，相从奏坐隅。
次前韻呈公佐仲賢
作者：周孚
朝代：宋

世態休論黠與癡，賓鴻社燕各隨時。
稍令有地堪容膝，可復從人再炙眉。
不憤寒梅呈素面，自憐老檜剝蒼皮。
年來懷抱已如此，歸對交游有愧辭。
次前韻呈杜丈
作者：周孚
朝代：宋

老去休嗟見事遲，蘇郎有語不當疑。
驚看渠學非前日，悔奉公遊已後時。
褦襶只今還自笑，膏肓從昔更誰醫。
時花俚服空爭巧，須信人間自有詩。
次前韻答原伯二首·其一
作者：周孚
朝代：宋

食蓼不知厭，雕籤踰十年。
唯蘄一語契，不必萬人傳。
凜凜元劉上，駸駸晉魏前。
須煩三昧手，爲變小乘禪。
次前韻答原伯二首·其二
作者：周孚
朝代：宋

涪翁所傳法，皎與日星俱。
舉世淪燕說，看公走鄭巫。
至音常想像，戇腹謾模蘇。
安得空桑曲，相從奏坐隅。
次崔端甫韵席上
作者：周孚
朝代：宋
体裁：五言律诗

寒窗一再雨，幽径两三花。老境吾犹健，春筵此最佳。清尊泛寒蚁，醉墨落栖鸦。笑语崔夫子，相逢即是家。
次崔端甫韻席上
作者：周孚
朝代：宋

寒窗一再雨，幽徑兩三花。
老境吾猶健，春筵此最佳。
清尊泛寒蟻，醉墨落栖鴉。
笑語崔夫子，相逢即是家。
次崔隐叟韵赠端甫
作者：周孚
朝代：宋

与子相从自小年，孰知术业是家传。胸中雄略堪推毂，笔下新诗近著鞭。共叹飘蓬真命尔，相看樗散却天然。紫萸黄菊何时办，要拍洪崖醉后肩。
次崔隠叟韵赠端甫
作者：周孚
朝代：宋

与子相从自小年，孰知术业是家传。
胸中雄略堪推毂，笔下新诗近着鞭。
共叹飘蓬真命尔，相看樗散却天然。
紫萸黄菊何时办，要拍洪崖醉后肩。
次崔隠叟韻贈端甫
作者：周孚
朝代：宋

與子相從自小年，孰知術業是家傳。
胸中雄略堪推轂，筆下新詩近著鞭。
共歎飄蓬真命爾，相看樗散却天然。
紫萸黄菊何時辦，要拍洪崖醉後肩。
次從之韻招從之
作者：周孚
朝代：宋

學子今方竹葦如，自憐老腹獨空虛。
短畦小摘猶能飯，荒徑徐行可當車。
世事從來多鹵莽，吾儕何自有贏餘。
肯來蠹簡同籤整，却恐令君得異書。
次德裕餉人參韻
作者：周孚
朝代：宋

參墟有神草，飽歷雪霜寒。
黄鵠何緣致，玄珠欲報難。
仍煩一藜杖，來對兩蒲團。
卧病干戈裏，勞君爲控摶。
次德裕饷人参韵
作者：周孚
朝代：宋

参墟有神草，饱历雪霜寒。
黄鹄何缘致，玄珠欲报难。
仍烦一藜杖，来对两蒲团。
卧病干戈裏，劳君为控抟。
次德裕饷人参韵
作者：周孚
朝代：宋

参墟有神草，饱历雪霜寒。黄鹄何缘致，玄珠欲报难。仍烦一藜杖，来对两蒲团。卧病干戈里，劳君为控抟。
次戴教授題德裕隠軒韻二首·其一
作者：周孚
朝代：宋

一室閲清晝，妙年人所難。
知心有黄妳，覿面只蒼官。
且喜龐公健，誰憐范叔寒。
升沈有流轉，吾亦夢槐安。
次戴教授題德裕隠軒韻二首·其二
作者：周孚
朝代：宋

歎息朱夫子，新詩手自編。
正應前輩似，不厭老夫看。
駑馬難言駕，修塗更贈鞭。
風聲與富貴，他日定雙全。
次戴教授题德裕隐轩韵二首
作者：周孚
朝代：宋

一室阅清昼，妙年人所难。知心有黄妳，觌面只苍官。且喜庞公健，谁怜范叔寒。升沈有流转，吾亦梦槐安。叹息朱夫子，新诗手自编。正应前辈似，不厌老夫看。驽马难言驾，修涂更赠鞭。风声与富贵，他日定双全。
次戴教授题德裕隠轩韵二首·其一
作者：周孚
朝代：宋
体裁：五言律诗

一室阅清昼，妙年人所难。知心有黄妳，觌面只苍官。且喜庞公健，谁怜范叔寒。升沈有流转，吾亦梦槐安。
次戴教授题德裕隠轩韵二首·其二
作者：周孚
朝代：宋
体裁：五言律诗

叹息朱夫子，新诗手自编。正应前辈似，不厌老夫看。驽马难言驾，修涂更赠鞭。风声与富贵，他日定双全。
次汤士美送蔡季任韵寄士美二首
作者：周孚
朝代：宋

君才元落落，吾语只平平。意广真堪笑，情亲却自惊。瘦筇殊未到，短笛为谁横。肺病虽羸甚，犹能倒屣迎。洮湖南北路，投老始来游。少作三年别，当为二顷谋。间关元遍历，衰谢合归休。更问西庄友，能容此客不。
次汤士美送蔡季任韵寄士美二首·其一
作者：周孚
朝代：宋
体裁：五言律诗

君才元落落，吾语只平平。意广真堪笑，情亲却自惊。瘦筇殊未到，短笛为谁横。肺病虽羸甚，犹能倒屣迎。
次汤士美送蔡季任韵寄士美二首·其二
作者：周孚
朝代：宋
体裁：五言律诗

洮湖南北路，投老始来游。少作三年别，当为二顷谋。间关元遍历，衰谢合归休。更问西庄友，能容此客不。